


	Šis dokumentas yra patvirtintas Azacitidine Mylan vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMA/N/0000317191).

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/epar/azacitidine-mylan

























I PRIEDAS

PREPARATO CHARAKTERISTIKŲ SANTRAUKA




1.	VAISTINIO PREPARATO PAVADINIMAS

Azacitidine Mylan 25 mg/ml milteliai injekcinei suspensijai


2.	KOKYBINĖ IR KIEKYBINĖ SUDĖTIS

Kiekviename miltelių flakone yra 100 mg azacitidino (azacitidinum). 
Paruošus, kiekviename suspensijos ml yra 25 mg azacitidino.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Milteliai injekcinei suspensijai (injekciniai milteliai).

Balti liofilizuoti milteliai.


4.	KLINIKINĖ INFORMACIJA

4.1	Terapinės indikacijos

Azacitidine Mylan skirtas gydyti suaugusius pacientus, kuriems negali būti taikoma hemopoezinių kamieninių ląstelių transplantacija (HKLT), sergančius:
vidutinės 2 ir didelės rizikos pagal Tarptautinę prognostinio vertinimo sistemą (angl. International Prognostic Scoring System, IPPS) mielodisplazijos sindromu (MDS);
lėtine mielomonocitine leukemija (LMML) esant 10–29 % blastų kaulų čiulpuose, nesant mieloproliferacinės ligos;
ūmine mieloidine leukemija (ŪML), esant 20–30 % blastų ir daugiaeilei displazijai pagal Pasaulio sveikatos organizacijos (PSO) klasifikaciją;
ŪML, esant > 30 % blastų kaulų čiulpuose pagal PSO klasifikaciją.

4.2	Dozavimas ir vartojimo metodas

[bookmark: _Hlk120181275]Pradėti ir stebėti gydymą Azacitidine Mylan galima tik prižiūrint gydytojui, kuris turi gydymo chemoterapiniais vaistainiais preparatais patirties. Pacientams reikia iš anksto paskirti antiemetikų dėl pykinimo ir vėmimo.

Dozavimas
Rekomenduojama pradinė dozė pirmajam gydymo ciklui visiems pacientams, neatsižvelgiant į pradinius kraujo laboratorinių tyrimų rodmenis, yra 75 mg/m² kūno paviršiaus ploto, kasdien 7 dienas iš eilės suleidžiant po oda, po to darant 21 dienos pertrauką (28 dienų gydymo ciklas).

Rekomenduojama, kad pacientams būtų taikomi mažiausiai 6 gydymo ciklai. Gydymą reikia tęsti, kol naudinga pacientui arba kol liga pradeda progresuoti.

Pacientus reikia stebėti dėl poveikio / toksinio poveikio kraujui ir inkstams (žr. 4.4 skyrių); gali prireikti atidėti kito gydymo ciklo pradžią arba sumažinti dozę, kaip aprašyta toliau.

[bookmark: _Hlk120181218][bookmark: _Hlk102727435]Azacitidine Mylan negalima pakeisti geriamuoju azacitidinu. Dėl ekspozicijos skirtumų geriamojo azacitidino dozavimo ir schemų rekomendacijos skiriasi nuo injekcinio azacitidino. Sveikatos priežiūros specialistams rekomenduojama patikrinti vaistinio preparato pavadinimą, dozę ir vartojimo būdą.

Laboratoriniai tyrimai
Prieš pradedant gydymą ir prieš kiekvieną gydymo ciklą reikia atlikti kepenų funkcijos tyrimus ir nustatyti kreatinino bei hidrokarbonatų kiekį serume. Prieš pradedant gydymą ir tada, kai reikia stebėti atsaką ir toksinį poveikį, bet ne rečiau kaip kartą prieš kiekvieną gydymo ciklą, reikia atlikti išsamų kraujo ląstelių kiekio tyrimą.

Dozės koregavimas dėl toksinio poveikio kraujui
Toksinis poveikis kraujui apibrėžiamas kaip mažiausias ląstelių kiekis (didžiausias sumažėjimas) gydymo ciklo metu, jei trombocitų kiekis tampa ≤ 50,0 × 109/l ir (arba) absoliutus neutrofilų kiekis tampa ≤ 1 × 109/l.

Atsistatymu po buvusio toksinio poveikio kraujui vadinamas ląstelių eilės (eilių) kiekio padidėjimas, lygus ne mažiau kaip pusės didžiausio sumažėjimo rodmens ir pradinio ląstelių kiekio absoliutaus skirtumo ir didžiausio sumažėjimo rodmens sumai (t. y., kraujo ląstelių kiekis atsistatymo metu ≥ didžiausio sumažėjimo rodmuo + (0,5 × [|pradinis rodmuo − didžiausio sumažėjimo rodmuo|]).

Pacientai, kurių pradinis kraujo ląstelių rodmuo prieš pirmąjį gydymo ciklą nėra sumažėjęs (t.y. leukocitų kiekis ≥ 3,0 × 109/l, absoliutus neutrofilų kiekis ≥ 1,5 × 109/l ir trombocitų skaičius ≥ 75,0 × 109/l)

Jei gydant Azacitidine Mylan pasireiškė toksinis poveikis kraujui, kitą gydymo ciklą reikia atidėti, kol atsistatys trombocitų ir absoliutus neutrofilų kiekis (ANK). Jei atsistatymas įvyksta per 14 dienų, dozės koreguoti nereikia. Tačiau, jei atsistatymas per 14 dienų neįvyksta, dozę reikia mažinti pagal šią lentelę. Po šių dozės pakeitimų ciklo trukmė turėtų grįžti iki 28 dienų.

	Ciklo didžiausio sumažėjimo rodmuo
	Kito ciklo dozės, jei atsistatymas* neįvyksta per 14 dienų (%)

	ANK (× 109/l)
	Trombocitai (× 109/l)
	

	≤ 1,0
	≤ 50,0
	50 %

	> 1,0
	> 50,0
	100 %


*Atsistatymas = ląstelių skaičius ≥ didžiausio sumažėjimo rodmuo + (0,5 × [pradinis rodmuo− didžiausio sumažėjimo rodmuo])

Pacientai, kurių pradinis kraujo ląstelių rodmuo prieš pirmąjį gydymo ciklą yra sumažėjęs (t. y., leukocitų skaičius < 3,0 × 109/l arba absoliutus neutrofilų skaičius < 1,5 × 109/l arba trombocitų skaičius < 75,0 × 109/l)
Jei po gydymo Azacitidine Mylan leukocitų, absoliutaus neutrofilų ar trombocitų kiekio sumažėjimas lyginant su ankstesniu gydymu yra ≤ 50 % arba didesnis kaip 50 %, bet tuo pačiu metu pagerėja kurios nors ląstelių eilės diferenciacija, kito ciklo atidėti nereikia ir dozės koreguoti nereikia.

Jei leukocitų, absoliutaus neutrofilų ar trombocitų kiekio sumažėjimas yra didesnis kaip 50 % lyginant su ankstesniu gydymu, be ląstelių eilės diferenciacijos pagerėjimo, kitą Azacitidine Mylan gydymo ciklą reikia atidėti, kol atsistatys trombocitų ir absoliutus neutrofilų kiekis. Jei atsistatymas įvyksta per 14 dienų, dozės koreguoti nereikia. Tačiau, jei atsistatymas per 14 dienų neįvyksta, reikia nustatyti kaulų čiulpų ląstelių skaičių. Jei kaulų čiulpų ląstelių skaičius yra > 50 %, dozės koreguoti nereikia. Jei kaulų čiulpų ląstelių skaičius yra ≤ 50 %, reikia atidėti gydymą ir sumažinti dozę pagal šią lentelę:

	Kaulų čiulpų ląstelių kiekis
	Dozė kitame cikle, jei atsistatymas neįvyksta per 14 dienų (%)

	
	Atsistatymas* ≤ 21 dienos
	Atsistatymas* > 21 dienos

	15–50 %
	100 %
	50 %

	< 15 %
	100 %
	33 %


*Atsistatymas = ląstelių skaičius ≥ didžiausio sumažėjimo rodmuo + (0,5 × [pradinis rodmuo − didžiausio sumažėjimo rodmuo])

Po šių dozės pakeitimų kito ciklo trukmė turėtų grįžti iki 28 dienų.

Ypatingos populiacijos
Senyvi pacientai
Senyviems pacientams vaistinio preparato dozės koreguoti nerekomenduojama. Senyviems pacientams labiau tikėtina susilpnėjusi inkstų funkcija, todėl gali būti naudinga stebėti inkstų veiklą.

Pacientai, kurių inkstų funkcija sutrikusi
Azacitidine Mylan galima skirti pacientams, kuriems yra inkstųfunkcijos sutrikimas, nekoreguojant pradinės dozės (žr. 5.2 skyrių). Jei hidrokarbonatų koncentracija serume be aiškios priežasties tampa mažesnė nei 20 mmol/l, dozę kito gydymo ciklo metu reikia sumažinti 50 %. Jei kreatinino kiekis serume ar šlapalo azoto kraujyje koncentracija be aiškios priežasties tampa 2 ar daugiau kartų didesni už pradinius rodmenis ir viršija viršutinę normos ribą (VNR), kitą gydymo ciklą reikia atidėti, kol tyrimų rodmenys atsistatys iki normos arba pradinių rodmenų, o dozę kito gydymo ciklo metu reikia sumažinti 50 % (žr. 4.4 skyrių).

Pacientai, kurių kepenų funkcija sutrikusi
Oficialių tyrimų su pacientais, kuriems yra kepenų funkcijos sutrikimas, atlikta nebuvo (žr. 4.4 skyrių). Reikia atidžiai stebėti, ar pacientams, kuriems yra sunkus kepenų funkcijos sutrikimas, nepasireiškia nepageidaujami reiškiniai. Prieš pradedant gydymą pacientams, kuriems yra kepenų funkcijos sutrikimas, pradinės dozės koreguoti nerekomenduojama. Vėlesnis dozės koregavimas turėtų būti grindžiamas kraujo laboratorinių tyrimų rodmenimis. Azacitidine Mylan negalima vartoti pacientams, kurie serga pažengusiais piktybiniais kepenų navikais (žr. 4.3 ir 4.4 skyrius).

Vaikų populiacija
Azacitidine Mylan saugumas ir veiksmingumas vaikams nuo 0 iki 17 metų dar neištirtas. Turimi duomenys pateikiami 4.8, 5.1 ir 5.2 skyriuose, tačiau dozavimo rekomendacijų pateikti negalima.

Vartojimo metodas
Paruoštas Azacitidine Mylan turi būti suleidžiamas po oda žasto, šlaunies arba pilvo srityje.
Injekcijos vietas reikia keisti. Naujos injekcijos atliekamos mažiausiai 2,5 cm atstumu nuo ankstesnės injekcijos vietos, niekada neleidžiant tose srityse, kur oda sumušta, jautri, paraudusi ar sukietėjusi.
Paruošus, suspensijos filtruoti negalima. Vaistinio preparato ruošimo prieš vartojant instrukcija pateikiama 6.6 skyriuje.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
Pažengę piktybiniai kepenų navikai (žr. 4.4 skyrių).
Žindymas (žr. 4.6 skyrių).

4.4	Specialūs įspėjimai ir atsargumo priemonės

Toksinis poveikis kraujui
Gydymas azacitidinu yra susijęs su anemija, neutropenija ir trombocitopenija, ypač pirmųjų 2 ciklų metu (žr. 4.8 skyrių). Esant reikalui, rečiausiai bent kartą prieš kiekvieną gydymo ciklą, reikia atlikti bendrąjį kraujo ląstelių kiekio tyrimą, stebint atsaką ir toksinį poveikį. Pavartojus rekomenduojamą pirmojo gydymo ciklo dozę, kitų ciklų metu dozė turi būti mažinama arba jos vartojimas atidedamas, atsižvelgiant į didžiausio sumažėjimo rodmenis ir kraujo atsaką (žr. 4.2 skyrių). Pacientams reikia patarti nedelsiant pranešti apie trumpalaikį karščiavimą. Pacientams ir gydytojams taip pat patariama stebėti, ar neatsiranda kraujavimo požymių ir simptomų.

Sutrikusi kepenų funkcija
Oficialių tyrimų su pacientais, kuriems yra sutrikusi kepenų funkcija, atlikta nebuvo. Buvo gauta pranešimų apie progresuojančios hepatinės komos ir mirties atvejus vartojant azacitidiną pacientams, kurių organizme dėl metastazinės ligos yra didelis navikinio audinio kiekis, ypač tais atvejais, kai pradinis albumino kiekis serume buvo < 30 g/l. Azaticidino negalima vartoti pacientams, kurie serga pažengusiais piktybiniais kepenų navikais (žr. 4.3 skyrių).

Sutrikusi inkstų funkcija
Buvo gauta pranešimų apie pacientų, kurie buvo gydomi į veną vartojamu azacitidinu kartu su kitais chemoterapiniais preparatais, inkstų veiklos sutrikimus – nuo padidėjusios kreatinino koncentracijos serume iki inkstų nepakankamumo ir mirties. Be to, 5 tiriamiesiems, sergantiems lėtine mielogenine leukemija (LML), gydytiems azacitidinu ir etopozidu, išsivystė inkstų tubulinė acidozė, kuri apibūdinama kaip hidrokarbonatų koncentracijos serume sumažėjimas iki < 20 mmol/l, susijęs su šarminiu šlapimu ir hipokalemija (kalio koncentracija serume < 3 mmol/l). Jei be aiškios priežasties sumažėja hidrokarbonatų (< 20 mmol/l) arba padidėja kreatinino arba šlapalo azoto koncentracija kraujo serume, reikia mažinti dozę arba atidėti jos vartojimą (žr. 4.2 skyrių).

Pacientus reikia informuoti, kad apie oliguriją ir anuriją būtina nedelsiant pranešti sveikatos priežiūros specialistui.

Nors kliniškai reikšmingų nepageidaujamų reakcijų dažnio skirtumų tarp tiriamųjų, kurių inkstų funkcija yra normali, ir kuriems yra inkstų funkcijos sutrikimas, nenustatyta, pacientus, kuriems yra inkstų funkcijos sutrikimas reikia nuolat atidžiai stebėti dėl toksinio poveikio, nes azacitidinas ir (arba) jo metabolitai pirmiausia išskiriami per inkstus (žr. 4.2 skyrių).

Laboratoriniai tyrimai
Prieš pradedant gydymą ir prieš kiekvieną gydymo ciklą reikia atlikti kepenų funkcijos tyrimus ir nustatyti kreatinino bei hidrokarbonatų kiekį serume. Prieš pradedant gydymą ir tada, kai reikia stebėti atsaką ir toksinį poveikį, bet ne rečiau kaip kartą prieš kiekvieną gydymo ciklą, reikia atlikti išsamų kraujo ląstelių kiekio tyrimą, taip pat žr. 4.8 skyrių.

Širdies ir plaučių ligos
Pacientai, kurie anksčiau sirgo sunkiu staziniu širdies nepakankamumu, kliniškai nestabilia širdies liga ar plaučių liga, nebuvo įtraukti į pagrindžiamuosius registracinius tyrimus (AZA PH GL 2003 CL 001 ir AZA-AML-001), todėl azacitidino saugumas ir veiksmingumas šiems pacientams neištirti. Neseniai gauti klinikinio tyrimo, kuriame dalyvavo pacientai, kurie anksčiau sirgo širdies ir kraujagyslių arba plaučių liga, duomenys parodė reikšmingai padidėjusį širdies reiškinių dažnį vartojant azacitidiną (žr. 4.8 skyrių). Todėl patartina šiems pacientams azacitidiną skirti atsargiai.
Reikia apsvarstyti galimybę įvertinti širdies ir plaučių būklę prieš gydymą ir gydymo metu.

Nekrozuojantis fascitas
Azacitidinu gydytiems pacientams nustatytas nekrozuojantis fascitas, kai kurie atvejai baigėsi mirtimi. Pacientams, kuriems pasireiškia nekrozuojantis fascitas, reikia nutraukti gydymą azacitidinu ir skubiai pradėti atitinkamą gydymą.

Naviko irimo sindromas
Naviko irimo sindromo rizika yra tiems pacientams, kuriems prieš gydymą navikas yra labai proliferavęs.
Šiuos pacientus būtina stebėti ypač atidžiai ir imtis reikiamų atsargumo priemonių.

Diferenciacijos sindromas 
Buvo pranešimų apie diferenciacijos sindromo (taip pat žinomo kaip retino rūgšties sindromas) pasireiškimo atvejus pacientams, vartojantiems injekcinį azacitidiną. Diferenciacijos sindromas gali būti mirtinas, o simptomai ir klinikiniai požymiai apima kvėpavimo sutrikimą (respiracinį distresą), plaučių infiltratus, karščiavimą, išbėrimą, plaučių edemą, periferinę edemą, greitą svorio augimą, skystį pleuros ertmėje, skystį perikardo ertmėje, hipotenziją ir inkstų funkcijos sutrikimą (žr. 4.8 skyrių). Vos pasireiškus simptomams ar požymiams, leidžiantiems įtarti diferenciacijos sindromą, reikia gydyti didelėmis i.v. leidžiamų kortikosteroidų dozėmis ir stebėti hemodinamiką. Injekcinio azacitidino vartojimą reikia laikinai nutraukti, kol simptomai išnyks, o gydymą atnaujinus, laikytis atsargumo priemonių.

4.5	Sąveika su kitais vaistiniais preparatais ir kitokia sąveika

Remiantis tyrimų in vitro duomenimis, azacitidinas metabolizuojamas nedalyvaujant citochromo P450 izofermentams (CYP), UDF-gliukuronoziltransferazėms (UGT), sulfotransferazėms (SULT) ir gliutationo transferazėms (GST); todėl manoma, kad sąveika su šiais metabolizuojančiais fermentais in vivo nėra tikėtina.

Kliniškai reikšmingas citochromo P450 fermentus slopinantis ar sužadinantis azacitidino poveikis nėra tikėtinas (žr. 5.2 skyrių).

Vaistinių preparatų tarpusavio sąveikos tyrimų su azacitidinu neatlikta.

4.6	Vaisingumas, nėštumo ir žindymo laikotarpis

Vaisingo amžiaus moterys. Vyrų ir moterų kontracepcija
Vaisingo amžiaus moterys turi naudoti veiksmingą kontracepcijos metodą gydymo metu ir paskui mažiausiai 6 mėnesius. Vyrams patariama neplanuoti apvaisinimo, kol bus taikomas gydymas, jie turi naudoti veiksmingą kontracepcijos metodą gydymo metu ir paskui mažiausiai 3 mėnesius.

Nėštumas
Reikiamų duomenų apie azacitidino vartojimą nėštumo metu nėra. Su pelėmis atlikti tyrimai parodė toksinį poveikį reprodukcijai (žr. 5.3 skyrių). Galimas pavojus žmogui nežinomas. Remiantis tyrimų, atliktų su gyvūnais, duomenimis ir šio preparato veikimo mechanizmu, azaticidino negalima vartoti nėštumo metu, ypač pirmuoju trimestru, nebent tai būtina. Kiekvienu individualiu atveju reikia pasverti gydymo naudą ir galimą riziką vaisiui.

Žindymas
Nežinoma, ar azacitidinas ir jo metabolitai išsiskiria į motinos pieną. Gydymo azacitidinu metu žindyti negalima, nes žindomam kūdikiui gali pasireikšti sunkios nepageidaujamos reakcijos.

Vaisingumas
Tyrimų su žmonėmis duomenų apie azacitidino poveikį vaisingumui nėra. Atliekant tyrimus su gyvūnais nustatytos nepageidaujamos azacitidino vartojimo reakcijos, veikiančios patinų vaisingumą (žr. 5.3 skyrių). Prieš pradedant gydymą, pacientams vyrams patartina pasikonsultuoti dėl spermos išsaugojimo.

4.7	Poveikis gebėjimui vairuoti ir valdyti mechanizmus

Azacitidinas gebėjimą vairuoti ir valdyti mechanizmus veikia silpnai arba vidutiniškai. Vartojant azacitidiną nustatyti pasireiškusio nuovargio atvejai. Todėl vairuojant ar valdant mechanizmus rekomenduojama būti atsargiems.

4.8	Nepageidaujamas poveikis

Saugumo savybių santrauka
Suaugusiųjų, sergančių MDS, LMML ir ŪML (20–30 % blastų kaulų čiulpuose), populiacija
Nepageidaujamos reakcijos, kurios galimai ar tikėtinai buvo susiję su azacitidino vartojimu, pasireiškė 97 % pacientų.

Dažniausiai pasitaikiusios sunkios nepageidaujamos reakcijos, nustatytos pagrindžiamojo tyrimo metu (AZA PH GL 2003 CL 001), buvo febrilinė neutropenija (8,0 %) ir anemija (2,3 %), kurios taip pat buvo nustatytos papildomų tyrimų metu (CALGB 9221 ir CALGB 8921). Kitos sunkios nepageidaujamos reakcijos, nustatytos šių 3 tyrimų metu, buvo tokios infekcinės ligos kaip neutropeninis sepsis (0,8 %) ir pneumonija (2,5 %) (kai kurios baigėsi mirtimi), trombocitopenija (3,5 %), padidėjusio jautrumo reakcijos (0,25 %) ir kraujavimas (pvz., kraujavimas į galvos smegenis [0,5 %], kraujavimas iš virškinimo trakto [0,8 %] ir intrakranijinis kraujavimas [0,5 %]).

Dažniausios nepageidaujamos reakcijos, gydant azacitidinu, buvo kraujo reakcijos (71,4 %), įskaitant trombocitopeniją, neutropeniją ir leukopeniją (paprastai 3–4 laipsnio), virškinimo trakto sutrikimai (60,6 %), įskaitant pykinimą, vėmimą (paprastai 1–2 laipsnio), ar injekcijos vietos reakcijos (77,1 %, paprastai 1–2 laipsnio).

65 metų ar vyresnių suaugusiųjų, sergančių ŪML, esant > 30 % blastų kaulų čiulpuose, populiacija
Dažniausiai pasitaikiusios sunkios nepageidaujamos reakcijos (≥ 10 %), nustatytos tyrimo AZA-AML-001 metu azacitidinu gydytoje grupėje, buvo febrilinė neutropenija (25,0 %), pneumonija (20,3 %) ir karščiavimas (10,6 %). Kitos rečiau nustatytos sunkios nepageidaujamos reakcijos azacitidinu gydytoje grupėje buvo sepsis (5,1 %), anemija (4,2 %), neutropeninis sepsis (3,0 %), šlapimo takų infekcija (3,0 %), trombocitopenija (2,5 %), neutropenija (2,1 %), celiulitas (2,1 %), svaigimas (2.1 %) ir dusulys (2,1 %).

Dažniausios (≥ 30 %) nepageidaujamos reakcijos, gydant azacitidinu, buvo virškinimo trakto sutrikimai, įskaitant vidurių užkietėjimą (41,9 %), pykinimą (39,8 %) ir viduriavimą (36,9 %; paprastai 1–2 laipsnio), bendrieji sutrikimai ir vartojimo vietos pažeidimai, įskaitant karščiavimą (37,7 %; paprastai 1–2 laipsnio) ir hematologiniai reiškiniai, įskaitant febrilinę neutropeniją (32,2 %) ir neutropeniją (30,1 %; paprastai 3–4 laipsnio).

Nepageidaujamų reakcijų sąrašas
Toliau esančioje 1 lentelėje išvardytos nepageidaujamos reakcijos, susijusios su gydymu azacitidinu, nustatytos MDS ir ŪML pagrindinių klinikinių tyrimų ir stebėjimo preparatui patekus į rinką metu.

Dažnis apibrėžiamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000), dažnis nežinomas (negali būti apskaičiuotas pagal turimus duomenis). Kiekvienoje dažnio grupėje nepageidaujamas poveikis pateikiamas mažėjančio sunkumo tvarka. Nepageidaujamos reakcijos lentelėje toliau pateikiamos pagal didžiausią dažnį, nustatytą bet kurio pagrindinio klinikinio tyrimo metu.

1 lentelė. Nepageidaujamos reakcijos į vaistą, nustatytos azacitidinu gydomiems pacientams, sergantiems MDS ar ŪML (klinikinių tyrimų metu ir po vaistinio preparato patekimo į rinką)

	Organų sistemų klasė
	Labai dažnas
	Dažnas
	Nedažnas
	Retas
	Dažnis nežinomas

	Infekcijos ir infestacijos
	pneumonija* (įskaitant bakterinę, virusinę ir grybelinę), nazofaringitas
	sepsis* (įskaitant bakterinį, virusinį ir grybelinį), neutropeninis sepsis*, kvėpavimo takų infekcija (įskaitant viršutinių takų ir bronchitą), šlapimo takų infekcija, celiulitas, divertikulitas, burnos grybelinė infekcija, sinusitas, faringitas, rinitas, herpes simplex infekcija, odos infekcija
	
	
	nekrozuojantis fascitas*

	Gerybiniai, piktybiniai ir nepatikslinti navikai (tarp jų cistos ir polipai)
	
	
	
	
	diferenciacijos sindromas*, a

	Kraujo ir limfinės sistemos sutrikimai
	febrilinė neutropenija*, neutropenija, leukopenija, trombocitopenija, anemija
	pancitopenija*, kaulų čiulpų nepakankamumas
	
	
	

	Imuninės sistemos sutrikimai
	
	
	padidėjusio jautrumo reakcijos
	
	

	Metabolizmo ir mitybos sutrikimai
	anoreksija, sumažėjęs apetitas, hipokalemija
	Dehidratacija
	
	naviko irimo sindromas
	

	Psichikos sutrikimai
	nemiga
	sumišimo būsena, nerimas
	
	
	

	Nervų sistemos sutrikimai
	svaigimas, galvos skausmas
	intrakranijinis kraujavimas*, apalpimas, mieguistumas letargija
	
	
	

	Akių sutrikimai
	
	akių kraujosruva, junginės kraujosruva
	
	
	

	Širdies sutrikimai
	
	perikardo efuzija
	perikarditas
	
	

	Kraujagyslių sutrikimai
	
	hipotenzija*, hipertenzija, ortostatinė hipotenzija, hematoma
	
	
	

	Kvėpavimo sistemos, krūtinės ląstos ir tarpuplaučio sutrikimai
	dusulys, kraujavimas iš nosies
	pleuros efuzija, dusulys dėl fizinio krūvio, ryklės ir gerklų skausmas
	
	intersticinė plaučių liga
	

	Virškinimo trakto sutrikimai
	viduriavimas, vėmimas, vidurių užkietėjimas, pykinimas, pilvo skausmas (įskaitant viršutinės pilvo dalies skausmą ir pilvo diskomfortą)
	kraujavimas iš virškinimo trakto* (įskaitant kraujavimą iš burnos), hemorojinis kraujavimas, stomatitas, kraujavimas iš dantenų, dispepsija
	
	
	

	Kepenų, tulžies pūslės ir latakų sutrikimai
	
	
	kepenų nepakankamumas*, progresuojanti hepatinė koma
	
	

	Odos ir poodinio audinio sutrikimai
	petechijos, niežulys (įskaitant generalizuotą niežulį), išbėrimas, ekchimozė
	purpura, alopecija, dilgėlinė, eritema, makulinis bėrimas
	ūminė febrilinė neutrofilinė dermatozė, gangreninė pioderma
	
	odos vaskulitas

	Skeleto, raumenų ir jungiamojo audinio sutrikimai
	sąnarių skausmas, raumenų ir kaulų skausmas (įskaitant nugaros, kaulų ir galūnių skausmą)
	raumenų spazmai, mialgija
	
	
	

	Inkstų ir šlapimo takų sutrikimai
	
	inkstų nepakankamumas*, hematurija, padidėjęs kreatinino kiekis serume
	inkstų kanalėlių acidozė
	
	

	Bendrieji sutrikimai ir vartojimo vietos pažeidimai
	karščiavimas*, nuovargis, astenija, krūtinės skausmas, injekcijos vietos paraudimas, injekcijos vietos skausmas, injekcijos vietos reakcija (nepatikslinta)
	mėlynė, hematoma, sukietėjimas, išbėrimas, niežulys, uždegimas, spalvos pasikeitimas, mazgelis ir kraujavimas (injekcijos vietoje), negalavimas, drebulys, kateterio vietos kraujavimas
	
	injekcijos vietos nekrozė (injekcijos vietoje)
	

	Tyrimai
	svorio sumažėjimas
	
	
	
	


* = retai nustatyti mirties atvejai
a = žr. 4.4 skyrių

Pasirinktų nepageidaujamų reakcijų aprašymas
Nepageidaujamos kraujo reakcijos
Dažniausiai nustatytos (≥ 10 %) hematologinės nepageidaujamos reakcijos, susijusios su gydymu azacitidinu, buvo anemija, trombocitopenija, neutropenija, febrilinė neutropenija ir leukopenija ir kt., jos paprastai buvo 3 arba 4 laipsnio. Šių atvejų rizika yra didesnė pirmųjų 2 ciklų metu, po to jie rečiau pasitaiko pacientams, kurių kraujas atsistato.
Dauguma nepageidaujamų kraujo reakcijų buvo kontroliuojamos, atliekant nuolatinį išsamaus bendrojo kraujo ląstelių kiekio tyrimo stebėjimą ir atidedant azacitidino vartojimą kitame cikle; profilaktikai vartojant antibiotikų ir (arba) pagalbinių augimo faktorių (pvz., G‑KSF) neutropenijos atveju bei kraujo transfuzijas anemijos arba trombocitopenijos atvejais, jei to reikėjo.

Infekcijos
Dėl mieloidinių ląstelių slopinimo gali išsivystyti neutropenija ir padidėti infekcijos rizika. Gauta pranešimų apie pacientų, kurie vartojo azacitidino, sunkias nepageidaujamas reakcijas, pvz., sepsį, įskaitant neutropeninį sepsį ir pneumoniją; kai kurios iš jų baigėsi mirtimi. Infekcijas galima gydyti neutropenijos atveju vartojant vaistų nuo infekcijos ir papildomų augimo faktorių (pvz., G‑KSF).

Kraujavimas
Pacientams, kurie gydomi azacitidinu, gali prasidėti kraujavimas. Gauta pranešimų apie sunkias nepageidaujamas reakcijas, pvz., kraujavimą iš virškinimo trakto ir intrakranijinį kraujavimą. Pacientus, ypač tuos, kuriems anksčiau buvo nustatyta arba dėl gydymo atsirado trombocitopenija, reikia stebėti dėl kraujavimo požymių ir simptomų atsiradimo.

Padidėjęs jautrumas
Gauta pranešimų apie sunkias padidėjusio jautrumo reakcijas, pasireiškusias pacientams, gydomiems azacitidinu. Anafilaktoidinės reakcijos atveju gydymą azacitidinu reikia nedelsiant nutraukti ir taikyti tinkamą simptominį gydymą.

Odos ir poodinio audinio nepageidaujamos reakcijos
Dauguma nepageidaujamų odos ir poodinio audinio reakcijų buvo susiję su injekcijos vieta. Pagrindžiamųjų tyrimų metu dėl šių nepageidaujamų reakcijų nebuvo sustabdytas gydymas azacitidinu ar sumažinta azacitidino dozė. Dauguma nepageidaujamų reakcijų įvyko pirmųjų 2 gydymo ciklų metu; vėlesniuose cikluose stebėta jų mažėjimo tendencija. Tokioms nepageidaujamoms poodinio audinio reakcijoms, kaip injekcijos vietos išbėrimas, uždegimas ar niežulys, išbėrimas, paraudimas ir odos pakenkimas gali prireikti gydymo kitais vaistiniais preparatais, pavyzdžiui, antihistamininiais, kortikosteroidų preparatais ir nesteroidiniais vaistiniais preparatais nuo uždegimo (NVNU). Šias odos reakcijas reikia atskirti nuo minkštųjų audinių infekcijų, kartais pasireiškiančių injekcijos vietoje. Vaistiniam preparatui esant rinkoje gauta pranešimų apie azacitidino sukeltas minkštųjų audinių infekcijas, įskaitant celiulitą ir nekrozuojantį fascitą, kurie retais atvejais baigėsi mirtimi. Kaip gydyti infekcines nepageidaujamas reakcijas, žr. 4.8 skyriuje „Infekcijos‟.

Virškinimo trakto nepageidaujamos reakcijos
Dažniausiai pasireiškusios virškinimo trakto nepageidaujamos reakcijos, apie kurias buvo pranešta, susijusios su gydymu azacitidinu, buvo vidurių užkietėjimas, viduriavimas, pykinimas ir vėmimas. Šios nepageidaujamos reakcijos buvo gydomos simptomiškai, skiriant vaistinių preparatų nuo pykinimo ir vėmimo, nuo viduriavimo bei vidurius laisvinančių ir (arba) išmatas minkštinančius vaistinių preparatų nuo vidurių užkietėjimo.

Inkstų nepageidaujamos reakcijos
Pacientams, gydytiems azacitidinu, pasireiškė inkstų sutrikimai: nuo padidėjusio kreatinino kiekio serume ir hematurijos iki inkstų kanalėlių acidozės, inkstų nepakankamumo ir mirties (žr. 4.4 skyrių).

Kepenų nepageidaujamos reakcijos
Buvo pranešimų, kad pacientams, kuriems dėl metastazinės ligos nustatyta didelė navikų masė, gydymo azacitidinu laikotarpiu pasireiškė kepenų nepakankamumas, progresuojanti hepatinė koma ir mirtis (žr. 4.4 skyrių).

Širdies reiškiniai
Klinikinio tyrimo, kuriame galėjo dalyvauti pacientai, anksčiau sirgę širdies ir kraujagyslių arba plaučių liga, duomenys parodė padidėjusį širdies reiškinių dažnį azacitidinu gydomiems pacientams, kuriems naujai diagnozuota AML (žr. 4.4 skyrių).

Senyvi pacientai
Duomenų apie azacitidino saugumą ≥ 85 metų pacientams yra mažai (AZA-AML-001 tyrime buvo gydyta 14 [5,9 %] ≥ 85 metų pacientų).

Vaikų populiacija
AZA-JMML-001 tyrime 28 vaikų populiacijos pacientai (nuo 1 mėnesio iki mažiau negu 18 metų) buvo gydomi azaticidinu dėl MDS (n = 10) arba jaunatvinės (juvenilinės) mielomonocitinės leukemijos (JMML) (n = 18) (žr. 5.1 skyrių). 

Visiems 28 pacientams pasireiškė bent vienas nepageidaujamas reiškinys, o 17 (60,7 %) – bent vienas su gydymu susijęs nepageidaujamas reiškinys. Nepageidaujami reiškiniai, apie kuriuos pranešta dažniausiai, visoje vaikų populiacijoje buvo karščiavimas, hematologiniai reiškiniai, įskaitant anemiją, trombocitopeniją ir febrilinę neutropeniją, ir virškinimo trakto sutrikimai, įskaitant vidurių užkietėjimą ir vėmimą.

Trys tiriamieji patyrė gydymo metu atsiradusį reiškinį, dėl kurio reikėjo nutraukti vaistinio preparato vartojimą (karščiavimą, ligos progresavimą ir pilvo skausmą).
Tyrimo AZA-AML-004 metu 7 pediatriniai pacientai (nuo 2 iki 12 metų amžiaus) buvo gydomi azacitidinu dėl ŪML molekulinio recidyvo po pirmosios visiškos remisijos [VR1] (žr. 5.1 skyrių). 

Visiems 7 pacientams pasireiškė bent 1 su gydymu susijęs nepageidaujamas reiškinys. Dažniausiai pasitaikantys nepageidaujami reiškiniai buvo neutropenija, pykinimas, leukopenija, trombocitopenija, viduriavimas ir padidėjęs alaninaminotransferazės (ALT) kiekis. Dviem pacientams pasireiškė su gydymu susijęs reiškinys, dėl kurio buvo nutrauktas dozės vartojimas (febrilinė neutropenija, neutropenija).

Klinikiniame tyrime, kuriame dalyvavo nedidelis vaikų populiacijos pacientų, gydytų azacitidinu, skaičius, naujų saugumo signalų nenustatyta. Bendrasis saugumo profilis buvo suderinamas su nustatytuoju suaugusiųjų populiacijoje.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Klinikinių tyrimų metu buvo gautas vienas pranešimas apie azacitidino perdozavimą. Pacientui pasireiškė viduriavimas, pykinimas ir vėmimas po to, kai į veną buvo suleista viena, maždaug 290 mg/m² dozė, beveik 4 kartus viršijanti rekomenduojamą pradinę dozę.

Perdozavimo atveju pacientą reikia stebėti, kad kraujo ląstelių kiekis būtų tinkamas, ir taikyti palaikomąjį gydymą, jei to prireiktų. Specialus antidotas perdozavus azacitidino nėra žinomas.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – antineoplastinės medžiagos, pirimidino analogai, ATC kodas – L01BC07

Veikimo mechanizmas
Manoma, kad azacitidinas turi antineoplastinį poveikį, veikiant daugeliui mechanizmų, įskaitant citotoksinį poveikį nenormalioms hemopoetinėms ląstelėms kaulų čiulpuose ir DNR hipometilinimą. Azacitidino citotoksinis poveikis gali pasireikšti dėl daugelio mechanizmų, įskaitant DNR, RNR ir baltymų sintezės slopinimą, įjungimą į RNR ir DNR bei DNR pakenkimo procesų aktyvavimą. Neproliferuojančios ląstelės yra santykinai nejautrios azacitidinui. Įjungus azacitidiną į DNR, inaktyvinamos DNR metiltransferazės, dėl to pasireiškia DNR hipometilinimas.
Normalaus ląstelių ciklo reguliavime dalyvaujančių nenormaliai metilintų genų DNR hipometilinimas, diferenciacijos ir žūties eiga gali sąlygoti pakartotinę genų ekspresiją ir vėžį slopinančų funkcijų, veikiant vėžines ląsteles, atsistatymą. Santykinė DNR hipometilinimo reikšmė, lyginant su citotoksiškumu ar kitokiu azacitidino poveikiu, klinikiniams rezultatams neištirta.

Klinikinis veiksmingumas ir saugumas
Suaugusiųjų populiacija (MDS, LMML ir ŪML [20–30 % blastų kaulų čiulpuose])
Azacitidino veiksmingumas ir saugumas buvo tiriamas atliekant tarptautinį, daugiacentrį, kontroliuojamąjį, atvirą, atsitiktinių imčių, lygiagrečių grupių 3 fazės palyginamąjį tyrimą (AZA PH GL 2003 CL 001) su suaugusiais pacientais, kurie sirgo vidutinės 2 ir didelės rizikos MDS pagal Tarptautinę prognostinio vertinimo sistemą (IPSS), refrakterine anemija su blastų pertekliumi (RABP), refrakterine anemija su blastų pertekliumi transformacijos stadijoje (RABP‑T) ir modifikuota lėtine mielomonocitine leukemija (mLMML) pagal prancūzų, amerikiečių ir britų (angl. French American British – FAB) klasifikacijos sistemą. Sergantieji RABP‑T (21–30 % blastų) dabar priskiriami prie sergančiųjų ŪML pagal esamą PSO klasifikacijos sistemą. Azacitidino ir geriausios palaikomosios priežiūros (GPP, n = 179) grupė buvo lyginama su standartinių priežiūros režimų (SPR) grupėmis. SPR sudarė vien GPP (n = 105), mažos dozės citarabino plius GPP (n = 49) arba standartinės indukcijos chemoterapijos plius GPP (n = 25) grupės. Prieš atsitiktinę atranką pacientus į 1–3 SPR iš anksto atrinko gydytojas. Pacientams buvo paskirtas šis iš anksto parinktas režimas, jeigu jie nebuvo atsitiktinai atrinkti į azacitidino grupę. Įtraukimo kriterijus buvo ir tai, kad pacientui turėjo būti priskirtas „Eastern Cooperative Oncology Group‟ (ECOG) įvykdymo 0–2 statusas. Antriniu MDS sergantys pacientai nebuvo įtraukti į tyrimą. Pagrindinė vertinamoji baigtis buvo bendras išgyvenamumas. Kartą per parą buvo leidžiama azacitidino 75 mg/m² dozė po oda 7 dienas iš eilės, po to daroma 21 dienos pertrauka (28 dienų gydymo ciklas); vidutiniškai skiriami 9 ciklai (diapazonas = 1–39), o vidurkis 10,2 ciklo. Ketinamų gydyti pacientų (angl. Intent to Treat) (KG) populiacijos amžiaus mediana buvo 69 metai (nuo 38 iki 88 metų).

358 pacientų (179 azacitidino ir 179 SPR) KG analizėje azacitidino vartojimas buvo susietas su vidutine 24,46 mėnesio išgyvenamumo trukme ir 15,02 mėnesio trukme grupėje tiriamųjų, kuriems buvo skiriamas SPR gydymas, skirtumas – 9,4 mėnesio, sluoksniuotoji logaritminio rango (log-rank) p‑reikšmė buvo 0,0001. Šio gydymo poveikio rizikos santykis (RS) buvo 0,58 (95 % PI: 0,43; 0,77). Pacientų, kuriems buvo skiriamas azacitidinas, dvejų metų trukmės išgyvenamumo rodiklis buvo 50,8 %, o pacientų, kuriems buvo skiriama SPR – 26,2 % (p < 0,0001).

	Išgyvenamumo proporcija
	Logaritminis rangas (long-rank) p=0,0001
RS = 0,58 [95 % Pl: 0,43–0,77]
Mirtys: AZA = 82, SPR = 113
50,8%
24,46 mėnesio
15,02 mėnesio
26,2%
AZA
SPR


	
	Atsitiktinių imčių laikas (mėnesiais)


# kai yra rizika
	AZA
	179
	152
	130
	85
	52
	30
	10
	1
	0

	SPR
	179
	132
	95
	69
	32
	14
	5
	0
	0


RAKTINIAI ŽODŽIAI: AZA = azacitidinas; SPR = standartiniai priežiūros režimai; PI = pasikliautinasis intervalas; RS = rizikos santykis

Azacitidino nauda išgyvenamumui buvo pastovi, nepriklausomai nuo to, koks SPR gydymas buvo pasirinktas (vien tik GPP, nedidelės citarabino dozės plius GPP ar standartinė indukcijos chemoterapija kartu su GPP) kontrolinėje grupėje.

Atliekant IPSS citogenetinių pogrupių analizę, visose grupėse buvo gauti panašūs duomenys, vertinant vidutinį bendrąjį išgyvenamumą (gera, vidutinė, bloga citogenetika, įskaitant monosomiją 7).

Analizuojant amžiaus pogrupius, pastebėtas vidutinio bendrojo išgyvenamumo laiko pailgėjimas visose grupėse (< 65 metų, ≥ 65 metų ir ≥ 75 metų).

Azacitidino skyrimas gydymui buvo susijęs su vidutine laiko iki mirties trukme arba trukme iki ligos transformacijos į ŪML – 13,0 mėnesių lyginant su 7,6 mėnesio grupėje tų, kuriems buvo skiriamas SPR gydymas, pagerėjimas – 5,4 mėnesio, sluoksniuotoji logaritminio rango (log-rank) p‑reikšmė – 0,0025.

Gydymas azacitidinu taip pat buvo susijęs su citopenijos ir susijusių simptomų sumažėjimu.
Gydymui paskyrus azacitidiną, sumažėjo eritrocitų ir trombocitų transfuzijų poreikis. Azacitidino grupės pacientų, kurie tyrimo pradžioje buvo priklausomi nuo eritrocitų transfuzijų, grupėje 45,0 % iš jų tapo nebepriklausomi nuo eritrocitų transfuzijų visą gydymo laikotarpį, lyginant su 11,4 % pacientų kombinuoto SPR grupėse (statistiškai patikimai (p < 0,0001) skirtumas – 33,6 % (95 % PI: 22,4; 44,6)). Pacientų, kurie tyrimo pradžioje buvo priklausomi nuo eritrocitų transfuzijų ir tapo nepriklausomi, tarpe vidutinė nepriklausymo nuo eritrocitų transfuzijų trukmė azacitidino grupėje buvo 13 mėnesių.

Atsaką vertino tyrėjas arba nepriklausomas peržiūros komitetas (NPK). Bendrasis atsakas (visiška remisija [VA] + dalinė remisija [DA]), kurį nustatė tyrėjas, azacitidino grupėje buvo 29 %, o kombinuotoje SPR grupėje – 12 % (p = 0,0001). Bendrasis atsakas (VA + DA), kurį nustatė NPK AZA PH GL 2003 CL 001 tyrimo metu, azacitidino grupėje buvo 7 % (12/179), lyginant su kombinuota SPR grupe – 1 % (2/179) (p = 0,0113). NPK ir tyrėjo atsako vertinimo skirtumai atsirado dėl Tarptautinės darbo grupės (TDG) kriterijų, pagal kuriuos reikia gerinti periferinio kraujo ląstelių kiekį ir išlaikyti šį pagerėjimą mažiausiai 56 dienas. Išgyvenamumo nauda taip pat įrodyta tiriant tuos pacientus, su kuriais po gydymu azacitidinu nebuvo gautas visiškas (dalinis) atsakas. NPK nustatė, kad hematologinis pagerėjimas (ryškus ar neryškus) buvo pasiektas 49 % pacientų, kurie buvo gydomi azacitidinu, lyginant su 29 % pacientų, kuriems buvo paskirtas kombinuotas SPR (p < 0,0001).

Pacientų, kuriems tyrimo pradžioje buvo stebima viena ar kelios citogenetinės anomalijos, tarpe procentinė dalis tų, kurių citogenetinis atsakas buvo ryškus, buvo panaši tiek azacitidino, tiek kombinuotose SPR grupėse. Neryškus citogenetinis atsakas buvo statistiškai patikimai (p = 0,0015) didesnis azacitidino grupėje (34 %), lyginant su kombinuoto SPR grupe (10 %).

65 metų ar vyresnių suaugusiųjų, sergančių ŪML, esant > 30 % blastų kaulų čiulpuose, populiacija
Toliau pateikti rezultatai atspindi ketinamos gydyti populiacijos duomenis, gautus AZA-AML-001 tyrimo metu (patvirtintą indikaciją žr. 4.1 skyriuje).

Azacitidino veiksmingumas ir saugumas buvo tiriamas atliekant tarptautinį, daugiacentrį, kontroliuojamąjį, atvirą, lygiagrečių grupių 3 fazės tyrimą, kuriame dalyvavo 65 metų ir vyresni pacientai, kuriems naujai diagnozuota de novo arba antrinė ŪML, esant > 30 % blastų kaulų čiulpuose pagal PSO klasifikaciją, kuriems negali būti taikoma hemopoezinių kamieninių ląstelių transplantacija (HKLT). Azacitidino ir geriausios palaikomosios priežiūros (GPP, n = 241) grupė buvo lyginama su standartinių priežiūros režimų (SPR) grupėmis. SPR sudarė vien tik GPP (n = 45), nedidelės citarabino dozės plius GPP (n = 158) arba standartinės intensyviosios chemoterapijos su citarabinu ir antraciklinu plius GPP (n = 44) grupės. Prieš atsitiktinę atranką pacientus į 1 iš 3 SPR iš anksto atrinko gydytojas. Pacientams buvo paskirtas iš anksto parinktas režimas, jeigu jie nebuvo atsitiktinai atrinkti į azacitidino grupę. Įtraukimo kriterijus buvo ir tai, kad pacientui turėjo būti priskirtas „Eastern Cooperative Oncology Group‟ (ECOG) įvykdymo 0–2 statusas ir vidutinės arba blogos rizikos citogenetinės anomalijos. Pagrindinė vertinamoji baigtis buvo bendras išgyvenamumas.

Kartą per parą buvo leidžiama azacitidino 75 mg/m² dozė po oda 7 dienas iš eilės, po to daroma 21 dienos pertrauka (28 dienų gydymo ciklas); gydymo mediana 6 ciklai (diapazonas: 1–28), vien tik GPP gydomų pacientų gydymo mediana – 3 ciklai (diapazonas: 1–20), nedidelėmis citarabino dozėmis gydomų pacientų gydymo mediana – 4 ciklai (diapazonas: 1–25) ir standartine intensyviąja chemoterapija gydomų pacientų gydymo mediana – 2 ciklai (diapazonas: 1–3, indukcinės terapijos ciklas plius 1 arba 2 konsolidacinės terapijos ciklai).

Atskiri pradiniai rodikliai azacitidino ir SPR grupėse buvo panašūs. Tiriamųjų amžiaus mediana buvo 75,0 metai (diapazonas: 64–91 metai), 75,2 % buvo baltosios rasės ir 59,0 % buvo vyrai. Tyrimo pradžioje 60,7 % nustatyta kitaip neapibūdinta ŪML, 32,4 % nustatyta ŪML su pakitimais, susijusiais su mielodisplazija, 4,1 % – su gydymu susijusios mieloidinės neoplazmos ir 2,9 % – ŪML su besikartojančiomis genetinėmis anomalijomis pagal PSO klasifikaciją.

488 pacientų (241 azacitidino ir 247 SPR grupėje) KG analizėje azacitidino vartojimas buvo susietas su vidutine 10,4 mėnesio išgyvenamumo trukme ir 6,5 mėnesio trukme grupėje tiriamųjų, kuriems buvo skiriamas SPR gydymas, skirtumas – 3,8 mėnesio, sluoksniuotoji logaritminio rango (log-rank) p reikšmė buvo 0,1009 (dvipusė). Šio gydymo poveikio rizikos santykis buvo 0,85 (95 % PI = 0,69, 1,03). Pacientų, kuriems buvo skiriamas azacitidinas, vienerių metų trukmės išgyvenamumo rodiklis buvo 46,5 %, o pacientų, kuriems buvo skiriama SPR – 34,3 %.

Nesluoksniuotasis logaritminis rangas p = 0,0829, sluoksniuotasis logaritminis rangas p = 0,1009
Vidutinis išgyvenam.: azacitidinas = 10,4 (8,0, 12,7), SPR = 6,5 (5,0, 8,6)
Reiškiniai N (%): azacitidinas = 193 (80,1), SPR = 201 (81,4)
Cenzūruota N (%): azacitidinas = 48 (19,9), SPR = 46 (18,6)
Nesluoksniuotasis RS = 0,84 [95 % PI: 0,69–1,02], sluoksniuotasis RS = 0,85 [95 % PI: 0,69–1,03]

Skaičius, kai yra rizika

Pagal Kokso proporcingosios rizikos modelį, koreguotą pagal iš anksto nustatytus pradinius prognostinius veiksnius, nustatyta, kad RS vartojant azacitidiną ir SPR buvo 0,80 (95 % PI = 0,66, 0,99; p = 0,0355).

Be to, nors tyrimas ir neturėjo statistinės galios statistiškai reikšmingam skirtumui įrodyti lyginant azacitidino ir iš anksto parinkto SPR gydymo grupes, azacitidinu gydytų pacientų išgyvenamumo trukmė buvo ilgesnė nei taikant SPR gydymą (vien tik GPP, nedidelės citarabino dozės plius GPP) ir buvo panaši kaip taikant standartinę intensyviąją chemoterapiją kartu su GPP.

Visuose iš anksto numatytuose pogrupiuose – (amžius [< 75 metai ir ≥ 75 metai], lytis, rasė, ECOG įvykdymo statusas [0 arba 1 ir 2], citogenetinė rizika tyrimo pradžioje [vidutinė ir bloga], geografinis regionas, PSO ŪML klasifikacija [įskaitant ŪML su pakitimais, susijusiais su mielodisplazija], bendras leukocitų skaičius (WBC) tyrimo pradžioje [≤ 5 × 109/l ir > 5 × 109/l], blastų kaulų čiulpuose kiekis tyrimo pradžioje [≤ 50 % ir > 50 %] bei ankstesnis sirgimas MDS) – nustatyta didesnė nauda bendram išgyvenamumui vartojant azacitidiną. Keliuose iš anksto numatytuose pogrupiuose bendro išgyvenamumo RS pasiekė statistiškai reikšmingą lygmenį, įskaitant pacientus, kurių citogenetinė rizika buvo bloga, pacientus, sergančius ŪML su pakitimais, susijusiais su mielodisplazija, < 75 metų pacientus, pacientes moteris ir baltaodžius pacientus.

Hematologinį ir citogenetinį atsaką vertino tyrėjas bei nepriklausomas peržiūros komitetas (NPK) ir rezultatai buvo panašūs. Bendrojo atsako dažnis (visiška remisija [VR] + visiška remisija su nevisišku kraujo sudėties atsikūrimu [VRn]), kurį nustatė NPK, buvo 27,8 % azacitidino grupėje ir 25,1 % kombinuoto SPR grupėje (p = 0,5384). Pacientams, kuriems pasiekta VR arba VRn, vidutinė remisijos trukmė buvo 10,4 mėnesio (95 % PI = 7,2; 15,2) azacitidinu gydomiems tiriamiesiems ir 12,3 mėnesio (95 % PI = 9,0; 17,0) SPR gydomiems tiriamiesiems. Lyginant su SPR grupe, išgyvenamumo rodiklis taip pat buvo geresnis azacitidinu gydytų pacientų, kuriems nebuvo gautas pilnas atsakas.

Gydymas azacitidinu pagerino periferinio kraujo ląstelių kiekį ir sumažino eritrocitų bei trombocitų transfuzijų poreikį. Pacientas buvo laikomas priklausomu nuo eritrocitų ar trombocitų transfuzijos tyrimo pradžioje, jei tiriamajam buvo atliekama viena ar daugiau eritrocitų arba trombocitų transfuzijų atitinkamai per 56 dienas (8 savaites) atsitiktinės atrankos laikotarpiu arba iki jos. Pacientas buvo laikomas nepriklausomu nuo eritrocitų ar trombocitų transfuzijos gydymo laikotarpiu, jei tiriamajam nebuvo atliekama nė viena eritrocitų arba trombocitų transfuzija atitinkamai per bet kurias 56 dienas iš eilės pranešimo laikotarpiu.

Azacitidino grupės pacientų, kurie tyrimo pradžioje buvo priklausomi nuo eritrocitų transfuzijų, grupėje 38,5 % (95 % PI = 31,1; 46,2) iš jų tapo nebepriklausomi nuo eritrocitų transfuzijų visą gydymo laikotarpį, lyginant su 27,6 % (95 % PI = 20,9; 35,1) pacientų kombinuoto SPR grupėse. Tarp pacientų, kurie tyrimo pradžioje buvo priklausomi nuo eritrocitų transfuzijų ir tapo nepriklausomi, vidutinė nepriklausymo nuo eritrocitų transfuzijų trukmė azacitidino grupėje buvo 13,9 mėnesio, SPR grupėje tai nebuvo pasiekta.

Azacitidino grupės pacientų, kurie tyrimo pradžioje buvo priklausomi nuo trombocitų transfuzijų, grupėje 40,6 % (95 % PI = 30,9; 50,8) iš jų tapo nebepriklausomi nuo trombocitų transfuzijų visą gydymo laikotarpį, lyginant su 29,3 % (95 % PI = 19,7; 40,4) pacientų kombinuoto SPR grupėse. Tarp pacientų, kurie tyrimo pradžioje buvo priklausomi nuo trombocitų transfuzijų ir tapo nepriklausomi, nepriklausymo nuo trombocitų transfuzijų trukmės mediana azacitidino grupėje buvo 10,8 mėnesio, SPR grupėje ji buvo 19,2 mėnesio.

Su sveikata susijusi gyvenimo kokybė (angl. Health-Related Quality of Life, HRQoL) buvo vertinama naudojant Europos vėžio mokslinių tyrimų ir gydymo organizacijos gyvenimo kokybės klausimyną (angl. European Organization for Research and Treatment of Cancer Core Quality of Life Questionnaire, EORTC QLQ-C30). Galima analizuoti visos klinikinių tyrimų populiacijos HRQoL duomenis. Nors analizė yra ribota, turimi duomenys rodo, kad gydymo azacitidino metu pacientams gyvenimo kokybė reikšmingai nepablogėja.

Vaikų populiacija
Tyrimas AZA-JMML-001 buvo 2 fazės, tarptautinis, daugiacentris, atviras tyrimas, kurio tikslas buvo įvertinti azacitidino farmakokinetiką, farmakodinamiką, saugumą ir aktyvumą prieš HKLT vaikams, sergantiems naujai diagnozuota pažengusia MDS arba JMML. Pagrindinis klinikinio tyrimo tikslas buvo įvertinti azacitidino poveikį atsako dažniui 3 ciklo 28 dieną. 

Pacientai (MDS, n = 10; JMML, n = 18, nuo 3 mėnesių iki 15 metų; 71 % vyrų) buvo gydomi 75 mg/m² azacitidinu į veną kiekvieną dieną 1–7 dienomis 28 dienų ciklo metu ne mažiau kaip 3 ciklais ir ne daugiau kaip 6 ciklais. 

Įtraukimas į MDS tyrimo grupę buvo nutrauktas po 10 MDS sergančių pacientų, nes nebuvo veiksmingumo: šiems 10 pacientų neužfiksuota patvirtintų atsakų.

Į JMML tyrimo grupę buvo įtraukti 18 pacientų (13 PTPN11, 3 NRAS, 1 KRAS somatinių mutacijų ir 1 klinikinė 1 tipo neurofibromatozės diagnozė [NF-1]). Šešiolika pacientų baigė 3 gydymo ciklus, o 5 iš jų – 6 ciklus. Iš viso 11 JMML pacientų buvo patyrę klinikinį atsaką 3 ciklo 28 dieną. Iš šių 11 tiriamųjų 9 (50 %) tiriamiesiems buvo patvirtintas klinikinis atsakas (3 tiriamiesiems, kuriems nustatytas CRCR, ir 6 tiriamiesiems, kuriems nustatytas KNL). Iš JMML pacientų, gydytų azacitidino grupėje, 7 (43,8 %) pacientams buvo nustatytas ilgalaikis trombocitų atsakas (jų skaičius ≥ 100 × 109/l), o 7 (43,8 %) pacientams reikėjo atlikti perpylimą HKLT metu. 17/18 pacientų perėjo prie HKLT. 

Dėl tyrimo plano (mažas pacientų skaičius ir įvairūs klaidinantys veiksniai) iš šio klinikinio tyrimo negalima daryti išvados, ar azacitidinas prieš HKLT pagerino JMML sergančių pacientų išgyvenamumą. 

Tyrimas AZA-AML-004 buvo 2 fazės, daugiacentris, atviras tyrimas, skirtas įvertinti azacitidino saugumą, farmakodinamiką ir veiksmingumą, palyginti su jokio vėžio gydymo netaikymu vaikams ir jauniems suaugusiesiems, sergantiems ŪML ir patyrusiems molekulinį atkryti po VR1.

Septyniems pacientams (amžiaus mediana 6,7 metų [intervalas nuo 2 iki 12 metų]; 71,4 % vyriškos lyties) į veną buvo skiriama 100 mg/m2 azacitidino, kasdien 28 dienų ciklo 1–7 dienomis ne daugiau kaip 3 ciklus. 

84 dieną penki pacientai įvertinti kaip minimalios liekamosios ligos (MLL), 4 pacientai pasiekė molekulinę stabilizaciją (n = 3) arba molekulinį pagerėjimą (n = 1), o 1 pacientas patyrė klinikinį atkrytį. Šešiems iš 7 pacientų (90 % (95 % PI = 0,4, 1,0), gydytų azacitidinu, atlikta hematopoetinių kamieninių ląstelių transplantacija (HKLT).

Dėl mažo imties dydžio azacitidino veiksmingumo vaikų ŪML negalima nustatyti.

Žr. 4.8 skyrių dėl saugumo informacijos.

5.2	Farmakokinetinės savybės

Absorbcija
Po vienkartinės 75 mg/m² dozės injekcijos po oda azacitidinas buvo greitai absorbuojamas, maksimali 750 ± 403 ng/ml koncentracija plazmoje buvo pasiekta po dozės paskyrimo praėjus 0,5 valandos (pirmasis mėginių ėmimo laikas). Absoliutus azacitidino biologinis prieinamumas po to, kai jis buvo suleistas po oda (vienkartinės 75 mg/m² dozės), lyginant su tuo, kai buvo leidžiama į veną, buvo apie 89 %, įvertinus po kreive esantį plotą (AUC).

Suleidus 25–100 mg/m² azacitidino dozę po oda, po kreive esantis plotas ir maksimali koncentracija plazmoje (Cmax) buvo maždaug proporcingi.

Pasiskirstymas
Po dozės vartojimo į veną vidutinis pasiskirstymo tūris buvo 76 ± 26 l, sisteminis klirenso rodiklis buvo 147 ± 47 l/h.

Biotransformacija
Remiantis in vitro duomenimis, manoma, kad azacitidino metabolizmas nėra reguliuojamas, dalyvaujant citochromo P450 izofermentams (CYP), UDF-gliukuronoziltransferazėms (UGT), sulfotransferazėms (SULT) ir gliutationo transferazėms (GST).

Vyksta azacitidino spontaninė hidrolizė ir deamininimas, kuriuose dalyvauja citidino deaminazė. Žmogaus kepenų S9 frakcijose metabolitų susidarymas vyko nepriklausomai nuo NADFH: tai leidžia manyti, kad azacitidino metabolizme nedalyvavo citochromo P450 izofermentai. Atliekant azacitidino tyrimą in vitro su žmogaus hepatocitų kultūromis paaiškėjo, kad azacitidino koncentracijos nuo 1,0 µM iki 100 µM (t. y., iki apytiksliai 30 kartų didesnių koncentracijų, nei galima gauti klinikoje) neindukuoja CYP 1A2, 2C19, 3A4 arba 3A5. Tyrimuose, kurių metu buvo vertinamas eilės P450 izofermentų (CYP 1A2, 2B6, 2C8, 2C9, 2C19, 2D6, 2E1 ir 3A4) slopinimas (inhibicija), iki 100 µM azacitidino vykdomo slopinimo nenustatyta. Todėl nėra tikėtina, kad, susidarius kliniškai reikšmingai azacitidino koncentracijai plazmoje, vyksta CYP fermentų indukcija arba inhibicija.

Eliminacija
Po suleidimo po oda azicitidinas greitai pasišalina iš plazmos, jo vidutinis pusinės eliminacijos laikas (t½) buvo 41 ± 8 minutės. Kartą per parą 7 dienas leidžiant po oda 75 mg/m² azacitidino, kaupimosi nenustatyta. Išsiskyrimas su šlapimu – pagrindinis azacitidino ir (arba) jo metabolitų eliminacijos būdas. Po to, kai 14C-azacitidino buvo suleista į veną ir po oda, šlapime buvo aptikta atitinkamai 85 % ir 50 %, išmatose < 1 % skirtos radioaktyviosios medžiagos.

Specialios populiacijos
Kepenų nepakankamumo (žr. 4.2 skyrių), lyties, amžiaus arba rasės įtaka azacitidino farmakokinetikai oficialiai tirta nebuvo.

Vaikų populiacija
Tyrimo AZA-JMML-001 metu 1 ciklo 7 dieną atlikta 10 MDS ir 18 JMML vaikų populiacijos pacientų farmakokinetikos analizė (žr. 5.1 skyrių). MDS sergančių pacientų vidutinis amžius (intervalas) buvo 13,3 (1,9–15) m. ir 2,1 (0,2–6,9) m. JMML sergančių pacientų.

[bookmark: _Hlk74835520]Į veną suleidus 75 mg/m2 dozę, azacitidinas greitai pasiekė Cmax per 0,083 valandos tiek MDS, tiek JMML populiacijose. Geometrinis vidutinis Cmax buvo 1797,5 ir 1066,3 ng/ml, o geometrinis vidutinis AUC0 - ∞ buvo 606,9 ir 240,2 ng·val./ml atitinkamai MDS ir JMML pacientams. Geometrinis vidutinis pasiskirstymo tūris MDS ir JMML tiriamiesiems buvo atitinkamai 103,9 ir 61,1 l. Paaiškėjo, kad bendroji azacitidino ekspozicija plazmoje buvo didesnė MDS tiriamiesiems; tačiau pastebėtas vidutinis ir didelis kintamumas tarp pacientų tiek AUC, tiek Cmax.

Geometrinis t½ vidurkis buvo 0,4 ir 0,3 valandos, o geometrinis vidutinis klirensas MDS ir JMML buvo atitinkamai 166,4 ir 148,3 l/val. 

Tyrimo AZA-JMML-001 farmakokinetiniai duomenys buvo sujungti ir palyginti su 6 suaugusių asmenų, kuriems MDS buvo suleista 75 mg/m2 azacitidino į veną, farmakokinetikos duomenimis AZA 2002-BA-002 tyrime. Po azacitidino suleidimo į veną vidutiniai Cmax ir AUC0-t suaugusiesiems pacientams ir vaikų populiacijos pacientams buvo panašūs (atitinkamai 2750 ng/ml, palyginti su 2841 ng/ml ir 1025 ng∙val./ml, palyginti su 882,1 ng∙val./ml). 

Tyrimo AZA-AML-004 metu farmakokinetinė analizė buvo atlikta 6 iš 7 pediatrinių pacientų, kuriems buvo nustatyta bent viena išmatuojama farmakokinetinė koncentracija po dozės (žr. 5.1 skyrių). ŪML pacientų amžiaus mediana (intervalas) buvo 6,7 (2–12) metų. 

Po daugkartinių 100 mg/m2 dozių Cmax ir AUC0-tau geometriniai vidurkiai 1 ciklo 7 dieną buvo atitinkamai 1557 ng/ml ir 899,6 ng∙val./ml, stebėtas didelis kintamumas tarp tiriamųjų (CV % atitinkamai buvo 201,6 % ir 87,8 %). Azacitidinas greitai pasiekė Cmax, kurio mediana buvo 0,090 val. po intraveninės injekcijos, o jo mažėjimo t1/2 geometrinis vidurkis buvo 0,380 val. Klirenso ir pasiskirstymo tūrio geometriniai vidurkiai buvo atitinkamai 127,2 l/val. ir 70,2 l.

Farmakokinetinė (azacitidino) ekspozicija, stebėta vaikams sergantiems ŪML ir patiriantiems molekulinį atkrytį po CR1, buvo panaši į ekspoziciją, nustatytą iš apibendrintų 10-ies mielodisplaziniu sindromu (MDS) sergančių vaikų ir 18-os mielomonocitine leukemija (PMML) sergančių vaikų duomenis, ir taip pat panaši į MDS sergančių suaugusiųjų azacitidino ekspoziciją.

Sutrikusi inkstų funkcija
Sutrikusi inkstų funkcija neturi reikšmingo poveikio azacitidino farmakokinetikos ekspozicijai po vienkartinių ir daugkartinių injekcijų po oda. Po vienkartinės 75 mg/m² dozės injekcijos po oda tiriamiesiems, kuriems buvo nesunkus, vidutinio sunkumo ir sunkus inkstų funkcijos sutrikimas, vidutinės ekspozicijos vertės (AUC ir Cmax) buvo padidėjusios atitinkamai 11–21 %, 15–27 % ir 41–66 %, palyginti su tiriamaisiais, kurių inkstų funkcija buvo normali. Tačiau ekspozicija buvo tame pačiame bendrame ekspozicijos intervale, kaip ir tiriamiesiems, kurių inkstų funkcija buvo normali. Azacitidiną galima skirti pacientams, kuriems yra sutrikusi inkstų funkcija, be pradinio dozės koregavimo, jei šie pacientai yra stebimi dėl toksinio poveikio, nes azacitidinas ir (arba) jo metabolitai pirmiausiai išskiriami per inkstus.

Farmakogenomika
Žinomo citidino deaminazės polimorfizmo poveikis azacitidino metabolizmui oficialiai nebuvo tiriamas.

5.3	Ikiklinikinių saugumo tyrimų duomenys

Azacitidinas sukelia tiek genų mutacijas, tiek chromosomų aberacijas bakterijų ir žinduolių ląstelių sistemose in vitro. Galimas azacitidino kancerogeniškumas buvo tiriamas su pelėmis ir žiurkėmis. Azacitidinas sukėlė hematopoezinės sistemos navikus pelių patelėms po to, kai buvo leidžiamas į pilvaplėvės ertmę po 3 kartus per savaitę 52 savaičių. 50 savaičių leidžiant azacitidiną į pilvaplėvės ertmę pelėms, padažnėjo limfoproliferacinės sistemos, plaučių, pieno liaukų ir odos navikų atsiradimas. Su žiurkėmis atlikto tumorogeniškumo tyrimo metu nustatytas didesnis sėklidžių navikų atsiradimo dažnis.

Atlikus ankstyvojo embriotoksiškumo tyrimus su pelėmis, nustatytas 44 % intrauterinės embriono žūties dažnis (sustiprėjusi rezorbcija) po vienkartinės azacitidino injekcijos į pilvaplėvės ertmę organogenezės metu. Davus azaticidino pelėms iki kietojo gomurio susiformavimo arba formavimosi metu, nustatytos smegenų vystymosi anomalijos. Žiurkėms azacitidinas nepageidaujamų reakcijų nesukėlė, jei jis buvo vartotas prieš implantaciją, bet jei jis buvo vartotas organogenezės metu, tai jis sukėlė neabejotiną toksinį poveikį embrionui. Žiurkių vaisiaus anomalijos, atsiradusios organogenezės metu, buvo: CNS anomalijos (eksencefalija arba encefalocelė), galūnių anomalijos (mikromelija, šleivapėdystė, sindaktilija, oligodaktilija) ir kitos (mikroftalmija, mikrognatija, eventracija (gastrošizė), edema ir šonkaulių anomalijos).

Davus azacitidino pelių patinams iki poravimosi su negydytomis pelių patelėmis pradžios, stebėtas gebėjimo apvaisinti susilpnėjimas ir palikuonių žūtis vėlesnio embrioninio ir postnatalinio vystymosi laikotarpiu.

Žiurkių patinams, gavusiems šio vaistinio preparato, sumažėjo sėklidžių ir antsėklidžių masė, sumažėjo spermatozoidų kiekis, sumažėjo nėštumų dažnis, padaugėjo embriono anomalijų atvejų, daugėjo embriono žūties atvejų apvaisintoms patelėms (žr. 4.6 skyrių).


6.	FARMACINĖ INFORMACIJA

6.1	Pagalbinių medžiagų sąrašas

Manitolis (E421)

6.2	Nesuderinamumas

Šio vaistinio preparato negalima maišyti su kitais, išskyrus nurodytus 6.6 skyriuje.

6.3	Tinkamumo laikas

Neatidarytas flakonas, kuriame yra milteliai
3 metai

Paruoštos suspensijos
Nustatyta, kad paruošus Azacitidine Mylan injekciniame vandenyje, kuris nebuvo laikomas šaldytuve, paruoštas vaistinis preparatas kambario temperatūroje yra chemiškai ir fiziškai stabilus 1 valandą, o 2 °C – 8 °C temperatūroje – 8 valandas.

Paruošto vaistinio preparato tinkamumo laiką galima pailginti ruošimui naudojant šaldytuve (2 °C – 8 °C) laikytą injekcinį vandenį. Šaldytuve (2 °C – 8 °C) laikytame injekciniame vandenyje paruoštas vaistinis preparatas 2 °C – 8 °C temperatūroje yra chemiškai ir fiziškai stabilus 22 valandas.

Mikrobiologiniu požiūriu paruoštą vaistinį preparatą reikia vartoti nedelsiant. Nesuvartojus nedelsiant, už vartojimui tinkamą laikymo laiką ir sąlygas atsako vartotojas. Laikymo laikas neturi būti ilgesnis kaip 8 valandos, esant 2 °C – 8 °C temperatūrai, paruošus injekciniame vandenyje, kuris nebuvo laikomas šaldytuve, arba ne ilgesnis kaip 22 valandos, paruošus šaldytuve (2 °C – 8 °C) laikytame injekciniame vandenyje.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

Paruošto vaistinio preparato laikymo sąlygos pateikiamos 6.3 skyriuje.

6.5	Talpyklės pobūdis ir jos turinys

Bespalvio skaidraus I tipo stiklo flakonas, kuriame yra 100 mg azacitidino, sandariai užkimštas pilku halobutilo gumos kamščiu su aliuminio apsauga.

Pakuotės dydis: 1 flakonas ir 7 flakonai.

6.6	Specialūs reikalavimai atliekoms tvarkyti ir vaistiniam preparatui ruošti

Saugaus naudojimo rekomendacijos
Azacitidine Mylan yra citotoksinis vaistinis preparatas; naudojant bei ruošiant azacitidino suspensiją, kaip ir dirbant su kitomis potencialiai toksinėmis medžiagomis, reikia būti atsargiems. Reikia laikytis tinkamų vaistinių preparatų nuo vėžio ruošimo ir atliekų tvarkymo procedūrų.
Jei paruošto azacitidino patektų ant odos, nedelsdami kruopščiai nuplaukite muilu ir vandeniu. Jei vaistinio preparato patektų ant gleivinių, kruopščiai nuplaukite vandeniu.

Paruošimo procedūra
Azacitidine Mylan reikia ištirpinti injekciniame vandenyje. Paruošto vaistinio preparato tinkamumo laiką galima pailginti ruošimui naudojant šaldytuve (2 °C – 8 °C) laikytą injekcinį vandenį. Informacija apie paruošto vaistinio preparato laikymo sąlygas pateikta toliau.

1.	Reikia pasiruošti šias priemones:
azacitidino flakoną (-us), injekcinio vandens flakoną (-us), nesterilias chirurgines pirštines; alkoholiu suvilgytus tamponus, 5 ml injekcinį (-ius) švirkštą (-us) su adata (-omis).
2.	Į švirkštą reikia įtraukti 4 ml injekcinio vandens, užtikrinant, kad švirkšte nėra oro.
3.	Švirkšto, kuriame yra 4 ml injekcinio vandens, adata reikia pradurti guminį azacitidino flakono dangtelį ir į flakoną suleisti injekcinį vandenį.
4.	Nuėmus švirkštą ir adatą, flakoną reikia smarkiai papurtyti, kol susidarys vienalytė drumsta suspensija. Paruošus tirpalą, kiekviename suspensijos ml bus 25 mg azacitidino (100 mg/4 ml). Paruoštas vaistinis preparatas yra vienalytė drumsta suspensija be gabalėlių. Jei suspensijoje yra stambių dalelių ar gabalėlių, ją reikia išmesti. Paruoštos suspensijos nefiltruokite, nes filtruojant gali būti pašalinta veiklioji medžiaga. Reikia atkreipti dėmesį į tai, kad filtrai yra kai kuriuose adapteriuose, antgaliuose ir uždarose sistemose, todėl negalima naudoti tokių sistemų paruoštam vaistiniam preparatui leisti.
5.	Guminį dangtelį reikia nuvalyti ir įdurti į flakoną naują švirkštą su adata. Tada reikia apversti flakoną dugnu į viršų, patikrinant, kad adatos galas būtų žemiau skysčio ribos. Stūmoklį reikia patraukti atgal, kad būtų ištrauktas vaistinio preparato kiekis, kurio reikia tinkamai dozei, užtikrinant, kad švirkšte nebūtų oro. Po to reikia iš flakono ištraukti švirkštą su adata, o adatą išmesti.
6.	Naują poodinėms injekcijoms skirtą adatą (rekomenduojama 25 dydžio) reikia stipriai pritvirtinti prie švirkšto. Siekiant sumažinti vietinių reakcijų injekcijos vietoje atsiradimo riziką, adatos prieš injekciją nuvalyti nereikia.
7.	Jei reikia daugiau nei 1 flakono, visus aukščiau minėtus suspensijos paruošimo etapus reikia pakartoti. Jei dozei reikia daugiau nei 1 flakono, dozę lygiomis dalimis reikia padalinti į 2 švirkštus (pvz., 150 mg dozė = 6 ml, 2 švirkštai, kiekviename švirkšte po 3 ml). Dėl užsilaikymo flakone ir adatoje gali nepavykti iš flakono ištraukti visos suspensijos.
8.	Dozavimo švirkšto turinys prieš pat suleidžiant turi būti pakartotinai suplakamas. Švirkštą, kuriame yra paruošta suspensija, reikia padėti, kad sušiltų iki apytiksliai 20 °C– 25 °C temperatūros, iki 30 minučių prieš suleidžiant. Jei praėjęs laikas yra ilgesnis nei 30 minučių, suspensiją reikia tinkamai sunaikinti ir paruošti naują dozę. Pakartotinai suplakant, energingai pavoliokite švirkštą tarp delnų, kol susidarys vienalytė drumsta suspensija. Jei suspensijoje yra stambių dalelių ar gabalėlių, ją reikia išmesti.

Paruošto vaistinio preparato laikymo sąlygos
Paruošto vaistinio preparato laikymo sąlygos pateikiamos 6.3 skyriuje.

Individualios dozės skaičiavimas
Bendrąją dozę, atsižvelgiant į kūno paviršiaus plotą (KPP), galima apskaičiuoti taip:
Bendroji dozė (mg) = dozė (mg/m²) × KPP (m²)

Ši lentelė pateikiama kaip pavyzdys, kaip skaičiuoti individualias azacitidino dozes, atsižvelgiant į vidutinę KPP reikšmę – 1,8 m².

	Dozė mg/m²
(rekomenduojamos pradinės dozės %)
	Bendroji dozė, paskaičiuota pagal KPP reikšmę – 1,8 m²
	Reikiamas flakonų skaičius
	Bendras paruoštos suspensijos tūris, kurio reikia

	75 mg/m² (100 %)
	135 mg
	2 flakonai
	5,4 ml

	37,5 mg/m² (50 %)
	67,5 mg
	1 flakonas
	2,7 ml

	25 mg/m² (33 %)
	45 mg
	1 flakonas
	1,8 ml



Vartojimo metodas
Paruoštas Azacitidine Mylan turi būti suleidžiamas po oda (adata duriama 45–90 ° kampu), naudojant 25 dydžio adatą, žasto, šlaunies ar pilvo srityje.

Didesnės kaip 4 ml dozės turi būti leidžiamos į dvi atskiras vietas.
Injekcijos vietas reikia keisti. Naujos injekcijos atliekamos mažiausiai 2,5 cm atstumu nuo ankstesnės injekcijos vietos, niekada neleidžiant tose srityse, kur oda sumušta, jautri, paraudusi ar sukietėjusi.

Atliekų tvarkymas
Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Mylan Pharmaceuticals Limited
Damastown Industrial Park, 
Mulhuddart, Dublin 15,
DUBLIN, 
Airija


8.	REGISTRACIJOS PAŽYMĖJIMO NUMERIS (-IAI)

EU/1/20/1426/001
EU/1/20/1426/002


9.	REGISTRAVIMO / PERREGISTRAVIMO DATA

Registravimo data 2020 m. kovo 27 d.
Paskutinio perregistravimo data  2024 m. lapkričio 29 d.


10.	TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu.

























II PRIEDAS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI




A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojų, atsakingų už serijų išleidimą, pavadinimai ir adresai
APIS Labor GmbH
Resslstraße 9
Ebenthal 9065 
Austrija

Arba

Fundació Privada Dau
Carrer Lletra C De La Zona Franca. 12-14
08040 Barcelona
Ispanija

Arba

Drehm Pharma GmbH
Hietzinger Hauptstraße 37
Wien 1130, Austrija

Arba

Viatris Mylan Germany GmbH
Benzstrasse 1, Bad Homburg 
61352, Vokietija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).


C.	KITOS SĄLYGOS IR REIKALAVIMAI REGISTRUOTOJUI

Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas RVP turi būti pateiktas:
pareikalavus Europos vaistų agentūrai;
kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

























III PRIEDAS

ŽENKLINIMAS IR PAKUOTĖS LAPELIS



























A. ŽENKLINIMAS




INFORMACIJA ANT IŠORINĖS PAKUOTĖS

IŠORINĖ KARTONINĖ DĖŽUTĖ


1.	VAISTINIO PREPARATO PAVADINIMAS

Azacitidine Mylan 25 mg/ml milteliai injekcinei suspensijai
azacitidinum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra 100 mg azacitidino. Paruošus, kiekviename suspensijos ml yra 25 mg azacitidino.


3.	PAGALBINIŲ MEDŽIAGŲ SĄRAŠAS

Sudėtyje yra manitolio.


4.	FARMACINĖ FORMA IR KIEKIS PAKUOTĖJE

Milteliai injekcinei suspensijai.
1 flakonas – 100 mg


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vienkartiniam vartojimui. Prieš vartojimą suspensiją gerai sukratykite.
Leisti po oda.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Citotoksinis


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

Nesuvartotą vaistą ar atliekas reikia tvarkyti laikantis vietinių reikalavimų.


11.	REGISTRUOTOJO PAVADINIMAS IR ADRESAS

Mylan Pharmaceuticals Limited
Damastown Industrial Park, 
Mulhuddart, Dublin 15,
DUBLIN, 
Airija


12.	REGISTRACIJOS PAŽYMĖJIMO NUMERIS (-IAI)

EU/1/20/1426/001
EU/1/20/1426/002


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT MAŽŲ VIDINIŲ PAKUOČIŲ

FLAKONO ETIKETĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Azacitidine Mylan 25 mg/ml injekciniai milteliai
azacitidinum
Leisti po oda (s.c.)


2.	VARTOJIMO METODAS


3.	TINKAMUMO LAIKAS

EXP


4.	SERIJOS NUMERIS

Lot


5.	KIEKIS (MASĖ, TŪRIS ARBA VIENETAI)

100 mg


6.	KITA

Citotoksinis

























B. PAKUOTĖS LAPELIS




Pakuotės lapelis: informacija vartotojui

Azacitidine Mylan 25 mg/ml milteliai injekcinei suspensijai
azacitidinas (azacitidinum)

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją, vaistininką arba slaugytoją.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1.	Kas yra Azacitidine Mylan ir kam jis vartojamas
2.	Kas žinotina prieš vartojant Azacitidine Mylan
3.	Kaip vartoti Azacitidine Mylan
4.	Galimas šalutinis poveikis
5.	Kaip laikyti Azacitidine Mylan
6.	Pakuotės turinys ir kita informacija


1.	Kas yra Azacitidine Mylan ir kam jis vartojamas

Kas yra Azacitidine Mylan
Azacitidine Mylan yra vaistas nuo vėžio, priklausantis vadinamųjų metabolitus veikiančių vaistų grupei. Azacitidine Mylan sudėtyje yra veikliosios medžiagos azacitidino.

Kam vartojamas Azacitidine Mylan
Azacitidine Mylan vartojamas suaugusiųjų, kuriems negali būti taikoma kamieninių ląstelių transplantacija, gydant:
didelės rizikos mielodisplazinius sindromus (MDS);
lėtinę mielomonocitinę leukemiją (LMML);
ūminę mieloidinę leukemiją (ŪML).

Tai yra ligos, kurios veikia kaulų čiulpus ir gali sutrikdyti normalią kraujo ląstelių gamybą.

Kaip Azacitidine Mylan veikia
Azacitidine Mylan veikia neleisdamas augti vėžinėms ląstelėms. Azacitidinas patenka į ląstelių genetinę medžiagą (ribonukleino rūgštį [RNR] ir deoksiribonukleorūgštį [DNR]). Manoma, kad preparatas veikia tai, kaip ląstelės įjungia ir išjungia genus, ir taip pat stabdydamas naujos RNR ir DNR gamybą ląstelėse. Manoma, kad tai pašalina naujų kraujo ląstelių brendimo ir augimo sutrikimus kaulų čiulpuose, sukeliančius mielodisplazinius sutrikimus, ir sunaikina vėžines ląsteles sergant leukemija.

Jeigu kiltų klausimų apie tai, kaip Azacitidine Mylan veikia arba kodėl šis vaistas paskirtas Jums, kreipkitės į gydytoją arba slaugytoją.


2.	Kas žinotina prieš vartojant Azacitidine Mylan

Azacitidine Mylan vartoti negalima
jeigu yra alergija azacitidinui arba bet kuriai pagalbinei šio vaisto medžiagai (jos išvardytos 6 skyriuje);
jeigu sergate pažengusiu kepenų vėžiu;
jei žindote kūdikį.

Įspėjimai ir atsargumo priemonės
Pasitarkite su gydytoju, vaistininku arba slaugytoju, prieš pradėdami vartoti Azacitidine Mylan:
jeigu Jūsų trombocitų, eritrocitų arba leukocitų kiekis yra sumažėjęs;
jeigu sergate inkstų liga;
jeigu sergate kepenų liga;
jeigu Jums kada nors yra buvęs širdies sutrikimas ar širdies priepuolis arba bet kokia plaučių liga.

Azacitidine Mylan gali sukelti sunkią imuninę reakciją, vadinamą diferenciacijos sindromu (žr. 4 skyrių).

Kraujo tyrimas
Prieš pradedant gydymą Azacitidine Mylan ir kiekvieno gydymo periodo (vadinamojo „ciklo“) pradžioje Jums bus atliekami kraujo tyrimai. Tai bus daroma siekiant patikrinti, ar yra pakankamai kraujo ląstelių ir ar gerai veikia kepenys ir inkstai.

Vaikams ir paaugliams
Azacitidine Mylan nerekomenduojama vartoti vaikams ir jaunesniems kaip 18 metų paaugliams.

Kiti vaistai ir Azacitidine Mylan
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Tai svarbu todėl, kad Azacitidine Mylan gali turėti įtakos kitų vaistų veikimui. Taip pat kai kurie kiti vaistai gali turėti įtakos Azacitidine Mylan veikimui.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumas
Azacitidine Mylan nėštumo metu vartoti negalima, nes jis gali pakenkti kūdikiui. 
Jeigu esate vaisinga moteris, Azacitidine Mylan vartojimo metu ir 6 mėnesius baigus gydymą Azacitidine Mylan, turite naudoti veiksmingą kontracepcijos metodą.
Jei gydymo Azacitidine Mylan metu pastotumėte, nedelsdama praneškite gydytojui.

Žindymas
Vartojant Azacitidine Mylan žindyti negalima. Nežinoma, ar šis vaistas išsiskiria į motinos pieną.

Vaisingumas
Kol bus gydomi Azacitidine Mylan, vyrai neturėtų planuoti susilaukti vaikų. Vyrai turi naudoti veiksmingą kontracepcijos metodą Azacitidine Mylan vartojimo metu ir 3 mėnesius baigus gydymą Azacitidine Mylan.

Jei norite išsaugoti savo spermą, prieš pradedant gydymą pasikalbėkite su gydytoju.

Vairavimas ir mechanizmų valdymas
Jeigu pasireiškė šalutinis poveikis, pavyzdžiui, nuovargis, nevairuokite ir nevaldykite jokių prietaisų ar mechanizmų.


3.	Kaip vartoti Azacitidine Mylan

Prieš vartojant Azacitidine Mylan kiekvieno gydymo ciklo pradžioje gydytojas Jums paskirs kitą vaistą, apsaugantį nuo pykinimo ir vėmimo.

Rekomenduojama dozė yra 75 mg vienam kūno paviršiaus ploto m². Gydytojas parinks Jums šio vaisto dozę, atsižvelgdamas į Jūsų bendrą būklę, ūgį ir svorį. Gydytojas stebės Jūsų gydymo eigą ir, jei reikės, galės pakeisti dozę.
Vieną savaitę Azacitidine Mylan vartojamas kasdien, po to daroma 3 savaičių pertrauka. Šis gydymo ciklas bus kartojamas kas 4 savaites. Paprastai turėtumėt gauti mažiausiai 6 gydymo ciklus.

Gydytojas arba slaugytojas šį vaistą Jums suleis po oda (poodinė injekcija). Vaistą galima leisti po šlaunies, pilvo ar žasto oda.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedelsdami praneškite gydytojui, jei pastebite toliau nurodytą šalutinį poveikį:
Mieguistumas, drebulys, gelta, pilvo pūtimas ir greitai atsirandančios mėlynės. Tai gali būti gyvybei pavojingo kepenų funkcijos nepakankamumo simptomai.
Kojų ir pėdų tinimas, nugaros skausmas, sumažėjęs šlapinimasis, padidėjęs troškulys, greitas pulsas, svaigulys ir pykinimas, vėmimas arba sumažėjęs apetitas ir sumišimo, neramumo arba nuovargio pojūtis. Tai gali būti gyvybei pavojingo inkstų funkcijos nepakankamumo simptomai.
Karščiavimas. Ši gyvybei pavojinga būklė gali atsirasti dėl infekcijos todėl, kad kraujyje yra mažai leukocitų.
Krūtinės skausmas ar dusulys, kurie gali pasireikšti kartu su karščiavimu. Tai gali būti plaučių infekcija, vadinama plaučių uždegimu; gali būti pavojinga gyvybei.
Kraujavimas. Pavyzdžiui, kraujas išmatose, kurį sukelia kraujavimas iš skrandžio arba žarnyno, arba, pavyzdžiui, kraujavimas į smegenis. Tai gali būti sumažėjusio trombocitų kiekio kraujyje simptomai.
Pasunkėjęs kvėpavimas, lūpų tinimas, niežulys ar išbėrimas. Šie reiškiniai gali atsirasti dėl alerginės (padidėjusio jautrumo) reakcijos.

Kitas šalutinis poveikis

Labai dažnas šalutinis poveikis (gali pasireikšti daugiau kaip 1 iš 10 žmonių)
Sumažėjęs eritrocitų kiekis (anemija). Galite justi nuovargį ir būti išblyškę.
Sumažėjęs leukocitų kiekis. Kartu gali pasireikšti karščiavimas. Taip pat galite greičiau susirgti infekcine liga.
Mažas trombocitų kiekis (trombocitopenija). Greičiau prasideda kraujavimas ir atsiranda mėlynės.
Vidurių užkietėjimas, viduriavimas, pykinimas, vėmimas.
Plaučių uždegimas.
Krūtinės skausmas, dusulys.
Nuovargis.
Reakcija injekcijos vietoje, įskaitant paraudimą, skausmą arba odos reakciją.
Apetito praradimas.
Sąnarių skausmai.
Mėlynės.
Išbėrimas.
Raudonos arba violetinės dėmės po oda.
Pilvo skausmas.
Niežulys.
Karščiavimas.
Nosies ir gerklės skausmas.
Galvos svaigimas.
Galvos skausmas.
Sutrikęs miegas (nemiga).
Kraujavimas iš nosies (epistaksė).
Raumenų skausmas.
Silpnumas (astenija).
Svorio sumažėjimas.
Maža kalio koncentracija kraujyje.

Dažnas šalutinis poveikis (gali pasireikšti ne daugiau kaip 1 iš 10 žmonių)
Kraujavimas į galvos vidų.
Bakterijų sukelta kraujo infekcija (sepsis). Tai gali būti dėl mažo baltųjų kraujo ląstelių kiekio Jūsų kraujyje.
Kaulų čiulpų nepakankamumas. Dėl to gali sumažėti raudonųjų ir baltųjų kraujo ląstelių bei trombocitų kiekis.
Mažakraujystės (anemijos) rūšis, kurios metu sumažėja raudonųjų ir baltųjų kraujo ląstelių bei trombocitų kiekis.
Šlapimo takų infekcija.
Virusinė infekcija, kuri sukelia lūpų pūslelinę (herpes).
Kraujavimas iš dantenų, kraujavimas iš skrandžio arba žarnyno, kraujavimas dėl išangės srityje esančių mazgų (hemorojinis kraujavimas), kraujavimas į akį, kraujavimas po oda arba odoje (hematoma).
Kraujas šlapime.
Burnos ir liežuvio opos.
Odos pokyčiai injekcijos vietoje. Tai gali būti patinimas, kietas guzelis, mėlynė, kraujavimas odoje (hematoma), išbėrimas, niežulys ir odos spalvos pokyčiai.
Odos paraudimas.
Odos infekcija (celiulitas).
Nosies ir ryklės infekcijos, gerklės skausmas.
Nosies arba prienosinių ančių gleivinės uždegimas (sinusitas).
Sumažėjęs arba padidėjęs kraujospūdis (hipertenzija ar hipotenzija).
Dusulys judėjimo metu.
Ryklės ir gerklų skausmas.
Virškinimo sutrikimas.
Letargija.
Bendrasis negalavimas.
Nerimas.
Sumišimas.
Plaukų slinkimas.
Inkstų funkcijos nepakankamumas.
Dehidratacija.
Baltos apnašos, dengiančios liežuvį, vidinę skruostų dalį ir kartais atsirandančios ant gomurio, dantenų ir tonzilių (grybelinė burnos infekcija).
Alpulys.
Kraujospūdžio sumažėjimas stojantis (ortostatinė hipotenzija), sukeliantis svaigulį stojantis ar sėdantis.
Mieguistumas.
Kraujavimas dėl įstatyto kateterio.
Liga, paveikianti virškinimo traktą, kuri gali sukelti karščiavimą, vėmimą ir skrandžio skausmą (divertikulitas).
Skystis aplink plaučius (pleuros efuzija).
Drebulys (šaltkrėtis).
Raumenų spazmai.
Gumbuotas niežintis odos išbėrimas (dilgėlinė).
Skysčio kaupimasis aplink širdį (perikardo efuzija).

Nedažnas šalutinis poveikis (gali pasireikšti ne daugiau kaip 1 iš 100 žmonių)
Alerginė (padidėjusio jautrumo) reakcija.
Drebulys.
Kepenų funkcijos nepakankamumas.
Didelės tamsiai violetinės iškilusios skausmingos dėmės ant odos, su karščiavimu.
Skausmingas odos išopėjimas (gangreninė pioderma).
Širdiplėvės uždegimas (perikarditas).

Retas šalutinis poveikis (gali pasireikšti ne daugiau kaip 1 iš 1 000 žmonių)
Sausas kosulys.
Neskausmingas pirštų galų patinimas (kuokiški pirštai).
Naviko irimo sindromas – metabolizmo komplikacijos, kurios gali pasireikšti vėžio gydymo metu ir kartais net netaikant gydymo. Šias komplikacijas sukelia žūstančių vėžio ląstelių produktas. Gali pasireikšti šios komplikacijos: kraujo cheminės sudėties pakitimai, kalio, fosforo, šlapimo rūgšties kiekio padidėjimas ir kalcio kiekio sumažėjimas, sukeliantys inkstų veiklos, pulso pakitimų, traukulius ir kartais mirtį.

Dažnis nežinomas (negali būti apskaičiuotas pagal turimus duomenis)
Gilesnių odos sluoksnių infekcija, kuri greitai plinta, pažeisdama odą ir audinius, ir kuri gali būti pavojinga gyvybei (nekrozuojantis fascitas).
Sunki imuninė reakcija (diferenciacijos sindromas), galinti sukelti karščiavimą, kosulį, pasunkėjusį kvėpavimą, išbėrimą, sumažėjusį šlapimo kiekį, žemą kraujospūdį (hipotenziją), rankų ar kojų patinimą ir greitą svorio augimą.
Odos kraujagyslių uždegimas, kuris gali sukelti išbėrimą (odos vaskulitas).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Azacitidine Mylan

Už Azacitidine Mylan laikymą yra atsakingas gydytojas, vaistininkas arba slaugytojas, jie taip pat atsako už teisingą paruošimą ir nesuvartoto Azacitidine Mylan atliekų tvarkymą.

Šį vaistą laikykite vaikams nepastebimoje ir nepasiekiamoje vietoje.

Ant flakono etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Neatidarytiems šio vaisto flakonams specialių laikymo sąlygų nėra.

Naudojant nedelsiant
Paruošus suspensiją, ją reikia suleisti per 1 valandą.

Kai vartojama vėliau
Jei Azacitidine Mylan suspensija ruošiama naudojant injekcinį vandenį, kuris nebuvo laikomas šaldytuve, suspensiją reikia tuoj pat po paruošimo dėti į šaldytuvą (2 °C – 8 °C) ir laikyti šaldytuve ne ilgiau kaip 8 valandas.

Jei Azacitidine Mylan suspensija ruošiama naudojant injekcinį vandenį, kuris buvo laikomas šaldytuve (2 °C – 8 °C), suspensiją reikia tuoj pat po paruošimo dėti į šaldytuvą (2 °C – 8 °C) ir laikyti šaldytuve ne ilgiau kaip 22 valandas.

Suspensiją reikia padėti, kad sušiltų iki kambario temperatūros (20 °C – 25 °C), ne ilgiau kaip 30 minučių prieš vartojimą.

Jei suspensijoje yra didelių dalelių, ją reikia išmesti.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką


6.	Pakuotės turinys ir kita informacija

Azacitidine Mylan sudėtis
Veiklioji medžiaga yra azacitidinas. Viename miltelių flakone yra 100 mg azacitidino. Po paruošimo su 4 ml injekcinio vandens, suspensijoje yra 25 mg/ml azacitidino.
Pagalbinė medžiaga yra manitolis (E421).

Azacitidine Mylan išvaizda ir kiekis pakuotėje
Azacitidine Mylan yra balti milteliai injekcinei suspensijai (injekciniai milteliai), tiekiami stikliniame flakone, kuriame yra 100 mg azacitidino. Kiekvienoje pakuotėje yra 1 arba 7 flakonai.

Registruotojas
Mylan Pharmaceuticals Limited
Damastown Industrial Park, 
Mulhuddart, Dublin 15,
DUBLIN,
Airija

Gamintojas

APIS Labor GmbH
Resslstraße 9
Ebenthal 9065 
Austrija

Arba

Fundació Privada Dau
Carrer Lletra C De La Zona Franca. 12-14
08040 Barcelona
Ispanija

Arba 

Drehm Pharma GmbH
Hietzinger Hauptstraße 37
Wien 1130, Austrija

Arba

Viatris Mylan Germany GmbH
Benzstrasse 1, Bad Homburg
61352, Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:
[bookmark: _Hlk151564291]
	België/Belgique/Belgien
Viatris
Tél/Tel: + 32 (0)2 658 61 00

	Lietuva
Viatris UAB 
Tel: +370 5 205 1288


	България
Виатрис Майлан ЕООД
Тел.: +359 2 44 55 400

	Luxembourg/Luxemburg
Viatris
Tél/Tel: + 32 (0)2 658 61 00
(Belgique/Belgien)


	Česká republika
Viatris CZ s.r.o.
Tel: + 420 222 004 400

	Magyarország
Viatris Healthcare Kft.
Tel.: + 36 1 465 2100


	Danmark
Viatris ApS
Tlf: +45 28 11 69 32

	Malta
V.J. Salomone Pharma Ltd
Tel: + 356 21 22 01 74


	Deutschland
Viatris Healthcare GmbH 
Tel: +49 800 0700 800

	Nederland
Mylan BV
Tel: +31 (0)20 426 3300

	Eesti
Viatris OÜ
Tel: + 372 6363 052

	Norge
Viatris AS
Tlf: + 47 66 75 33 00


	Ελλάδα 
Viatris Hellas Ltd 
Τηλ: +30 2100 100 002

	Österreich
Viatris Austria GmbH
Tel: +43 1 86390


	España
Viatris Pharmaceuticals, S.L.
Tel: + 34 900 102 712

	Polska
Viatris Healthcare Sp. z o.o.
Tel.: + 48 22 546 64 00


	France
Viatris Santé
Tél: +33 4 37 25 75 00

	Portugal
Mylan, Lda.
Tel: + 351 214 127 200


	Hrvatska
Viatris Hrvatska d.o.o.
Tel: +385 1 23 50 599

	România
BGP Products SRL
Tel: +40 372 579 000


	Ireland
Viatris Limited
Tel: +353 1 8711600

	Slovenija
Viatris d.o.o.
Tel: + 386 1 23 63 180


	Ísland
Icepharma hf.
Sími: +354 540 8000

	Slovenská republika
Viatris Slovakia s.r.o.
Tel: +421 2 32 199 100

	Italia
Viatris Italia S.r.l.
Tel: + 39 (0) 2 612 46921

	Suomi/Finland
Viatris Oy
Puh/Tel: +358 20 720 9555


	Κύπρος
CPO Pharmaceuticals Limited
Τηλ: +357 22863100 

	Sverige
Viatris AB 
Tel: +46 (0)8 630 19 00


	Latvija
Viatris SIA 
Tel: +371 676 055 80

	



Šis pakuotės lapelis paskutinį kartą peržiūrėtas {MMMM m. {mėnesio} mėn.}

Kiti informacijos šaltiniai

Išsami informaciją apie šį vaistą pateikiama Europos vaistų agentūros tinklalapyje http://www.ema.europa.eu.

Šis lapelis pateikiamas Europos vaistų agentūros tinklalapyje visomis ES/EEE kalbomis.

------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams.

Saugaus naudojimo rekomendacijos
Azacitidine Mylan yra citotoksinis vaistinis preparatas; tvarkant bei ruošiant azacitidino suspensiją, kaip ir dirbant su kitomis potencialiai toksinėmis medžiagomis, reikia būti atsargiems. Reikia laikytis tinkamų vaistinių preparatų nuo vėžio ruošimo ir atliekų tvarkymo procedūrų.

Jei paruošto azacitidino patektų ant odos, nedelsdami kruopščiai nuplaukite muilu ir vandeniu. Jei vaistinio preparato patektų ant gleivinių, kruopščiai nuplaukite vandeniu.

Nesuderinamumas
Šio vaistinio preparato negalima maišyti su kitais vaistiniais preparatais, išskyrus nurodytus toliau (žr. „Paruošimo procedūra“).

Paruošimo procedūra
Azacitidine Mylan reikia ištirpinti injekciniame vandenyje. Paruošto vaistinio preparato tinkamumo laiką galima pailginti ruošimui naudojant šaldytuve (2 °C – 8 °C) laikytą injekcinį vandenį. Informacija apie paruošto vaistinio preparato laikymo sąlygas pateikta toliau.

1.	Reikia pasiruošti šias priemones:
azacitidino flakoną (-us); injekcinio vandens flakoną (-us); nesterilias chirurgines pirštines; alkoholiu suvilgytus tamponus; 5 ml injekcinį švirkštą (-us) su adata (-omis).
2.	Į švirkštą reikia įtraukti 4 ml injekcinio vandens, patikrinant, ar švirkšte nėra užsilikusio oro.
3.	Švirkšto, kuriame yra 4 ml injekcinio vandens, adata reikia pradurti guminį azacitidino flakono dangtelį ir po to į flakoną suleisti injekcinį vandenį.
4.	Nuėmus švirkštą ir adatą, flakoną reikia smarkiai papurtyti, kol susidarys vienalytė drumsta suspensija. Paruošus suspensiją, kiekviename suspensijos ml bus 25 mg azacitidino (100 mg/4 ml). Paruoštas vaistinis preparatas yra vienalytė drumsta suspensija be gabalėlių. Jei suspensijoje yra stambių dalelių ar gabalėlių, ją reikia išmesti. Paruoštos suspensijos nefiltruokite, nes filtruojant gali būti pašalinta veiklioji medžiaga. Reikia atkreipti dėmesį į tai, kad filtrai yra kai kuriuose adapteriuose, antgaliuose ir uždarose sistemose, todėl negalima naudoti tokių sistemų paruoštam vaistiniam preparatui leisti.
5.	Guminį dangtelį reikia nuvalyti ir įdurti į flakoną naują švirkštą su adata. Tada reikia apversti flakoną dugnu į viršų, patikrinant, kad adatos galas būtų žemiau skysčio ribos. Reikia traukti stūmoklį, kad būtų ištrauktas vaistinio preparato kiekis, kurio reikia tinkamai dozei, užtikrinant, kad būtų išstumtas visas švirkšte užsilikęs oras. Po to reikia iš flakono ištraukti švirkštą su adata, o adatą išmesti.
6.	Naują poodinėms injekcijoms skirtą adatą (rekomenduojama 25 dydžio) reikia stipriai pritvirtinti prie švirkšto. Siekiant sumažinti vietinių reakcijų injekcijos vietoje atsiradimo riziką, adatos prieš injekciją nuvalyti nereikia.
7.	Kai reikia daugiau nei 1 flakono, visus aukščiau minėtus suspensijos paruošimo etapus reikia pakartoti. Jei dozei reikia daugiau nei 1 flakono, dozę lygiomis dalimis reikia padalinti į 2 švirkštus (pvz., 150 mg dozė = 6 ml, 2 švirkštai, kiekviename švirkšte po 3 ml). Dėl užsilaikymo flakone ir adatoje gali nepavykti iš flakono ištraukti visos suspensijos.
8.	Dozavimo švirkšto turinys prieš pat suleidžiant turi būti pakartotinai suplakamas. Suspensijos temperatūra injekcijos metu turi būti apie 20 °C – 25 °C. Pakartotinai maišant suspensiją energingai pavoliokite švirkštą tarp delnų, kol susidarys vienalytė drumsta suspensija. Jei suspensijoje yra stambių dalelių ar gabalėlių, ją reikia išmesti.

Paruošto vaistinio preparato laikymo sąlygos
Vartojant iškart
Azacitidine Mylan suspensiją galima paruošti prieš pat vartojimą, o paruošta suspensija turi būti suleista per 1 valandą. Jei praėjo daugiau nei 1 valanda, paruoštą suspensiją reikia tinkamai sunaikinti ir paruošti naują dozę.

Vėlesniam vartojimui
Injekciniame vandenyje, kuris nebuvo laikomas šaldytuve, paruoštą suspensiją reikia tuoj pat po paruošimo dėti į šaldytuvą (2 °C – 8 °C) ir laikyti šaldytuve ne ilgiau kaip 8 valandas. Jei laikymo šaldytuve laikas yra ilgesnis kaip 8 valandos, suspensiją reikia tinkamai sunaikinti ir paruošti naują dozę.

Šaldytuve (2 °C – 8 °C) laikytame injekciniame vandenyje paruoštą suspensiją reikia tuoj pat po paruošimo dėti į šaldytuvą (2 °C – 8 °C) ir laikyti šaldytuve ne ilgiau kaip 22 valandas. Jei laikymo šaldytuve laikas yra ilgesnis nei 22 valandos, suspensiją reikia tinkamai sunaikinti ir paruošti naują dozę.

Švirkštą, kuriame yra paruošta suspensija, reikia padėti, kad sušiltų iki apytiksliai 20 °C– 25 °C temperatūros, iki 30 minučių prieš suleidžiant. Jei praėjęs laikas yra ilgesnis nei 30 minučių, suspensiją reikia tinkamai sunaikinti ir paruošti naują dozę.

Individualios dozės skaičiavimas
Bendrąją dozę, atsižvelgiant į kūno paviršiaus plotą (KPP), galima apskaičiuoti taip:

Bendroji dozė (mg) = dozė (mg/m²) × KPP (m²)

Ši lentelė pateikiama kaip pavyzdys, kaip skaičiuoti individualias azacitidino dozes, atsižvelgiant į vidutinę KPP reikšmę – 1,8 m².

	Dozė mg/m²
(rekomenduojamos pradinės dozės %)
	Bendroji dozė, paskaičiuota pagal KPP reikšmę – 1,8 m²
	Reikiamas flakonų skaičius
	Bendras paruoštos suspensijos tūris, kurio reikia

	75 mg/m² (100 %)
	135 mg
	2 flakonai
	5,4 ml

	37,5 mg/m² (50 %)
	67,5 mg
	1 flakonas
	2,7 ml

	25 mg/m² (33 %)
	45 mg
	1 flakonas
	1,8 ml



Vartojimo metodas
Paruoštas Azacitidine Mylan turi būti suleidžiamas po oda (adata duriama 45–90 ° kampu), naudojant 25 dydžio adatą, žasto, šlaunies ar pilvo srityje.

Didesnės kaip 4 ml dozės turi būti leidžiamos į dvi atskiras vietas.

Injekcijos vietas reikia keisti. Naujos injekcijos atliekamos mažiausiai 2,5 cm atstumu nuo ankstesnės injekcijos vietos, niekada neleidžiant tose srityse, kur oda jautri, su mėlynėmis, paraudusi ar sukietėjusi.

Atliekų tvarkymas
Nesuvartotą vaistinį preparatą ar atliekas reikia tvarkyti laikantis vietinių reikalavimų.

